Binaan Rumah Sepenuhnya Diperbuat Daripada Kayu Buluh, Terserlah Keunikan & Kreativiti Yang Luar Biasa

Pernah atau tidak anda melihat sebuah binaan rumah yang telah dihasilkan serta dibina sepenuhnya daripada kayu buluh? Tidak dinafikan, memang jarang-jarang untuk dapat kita lihat binaan rumah yang sedemikian.

Tambahan pula, dengan perubahan era zaman yang semakin moden dan maju kehadapan, memang sudah pasti binaan rumah seperti ini kelihatan asing dan sesuatu yang sangat luar biasa pada masa kini.

Namun meski begitu, tiada apa yang mustahil atau penghalang bagi membangunkan binaan rumah sedemikian pada masa kini. Baru-baru ini, terdapat satu akaun di laman media sosial Facebook yang dikenali sebagai Rumah Impian telah memuat naik beberapa keping foto di laman maya berkenaan.

Menerusi hantaran tersebut telah memaparkan sebuah binaan rumah yang telah siap dibina sepenuhnya daripada kayu buluh lantas sekaligus membuatkan binaan rumah ini mendapat perhatian ramai.

Lihat sahaja lah hasilnya, binaan rumah berkenaan sememangnya tampak sangat unik dan luar biasa berbanding dengan binaan rumah yang lain. Jadi tidak hairan lah mengapa rumah ini telah meraih perhatian wargamaya.

Semoga binaan rumah ini dapat dijadikan sebagai satu sumber idea dan inspirasi kepada orang khususnya buat mereka yang sememangnya gemar dengan alam semula jadi.

Sumber: Facebook Rumah Impian

Lagi beberapa hari kita bakal menyambut ramadan. Walaupun 1 bulan ramadan, mak-mak mungkin dah mula sibuk merancang kuih muih untuk juadah raya. Tapi, ada juga yang risau dan dah putus asa bila membakar kek atau kuih menggunakan oven. Kuih jadi masak tak rata, hangit dan pelbagai lagi.

Salah satu puncanya mungkin kerana kurang ilmu. Bukan kurang ilmu memasak tapi ilmu tentang ketuhar atau oven yang digunakan.

Di dalam proses membuat kek, biskut, pastri dan roti, bukan sahaja kemahiran yang diperlukan untuk mendapatkan hasil yang terbaik tetapi oven juga memainkan peranan yang amat penting.

Soalan yang selalu diajukan terutama bagi yang baru belajar memasak adalah ketuhar mana yang sesuai dan adakah kita perlu menyediakan berlainan ketuhar untuk berlainan kek, roti dan pastri?

Bagi memberi pencerahan tentang perkara ini VK kongsi info tentang ketuhar dan fungsinya yang diambil dari Facebook Jom Belajar Buat Kek. Semoga bermanfaat untuk anda yang suka memasak.

Ketuhar jenis ini memang cukup sesuai untuk semua jenis pembakaran. Ia boleh membakar roti, kek, pastri dan biskut. Bergantung kepada jenama yang anda beli, ada sesetengah ketuhar jenis begini, kepanasannya tidak begitu rata jika anda membakar dua atau dua tingkat (2 tier baking).

Kalau anda membakar biskut cara begini, anda harus rajin memusing dan menukar loyang kuih anda supaya mendapat kepanasan yang lebih rata (rotate the trays to get even baking results). Tetapi apabila membakar kek,lebih baik jika membakar satu tingkat sahaja.

Ketuhar yang mempunyai kipas bina dalam selalunya membakar biskut dan pastri dengan cukup baik kerana kipas itu memutar angin panas dengan rata jika kita membakar dua atau tiga tingkat (2 or 3 tier baking). Tetapi apabila digunakan untuk membakar kek, kipas ini akan mengeringkan kek.

Jadi, jika ada pilihan butang untuk tidak membuka kipasnya atau switch off (tutup kipas) apabila membuat kek, itu adalah pilihan lebih baik (sesetengah oven ada butang kipas).

Tetapi jika tidak boleh memilih untuk menutupnya (tiada butang kipas) adalah lebih baik jika anda mengurangkan sedikit masa membakar kek itu.

Contohnya, jika kek itu memerlukan masa 45 minit untuk membakarnya dalam ketuhar biasa, kurangkan masanya dalam 5 minit lebih awal jika menggunakan ketuhar yang berkipas ini supaya kek tidak terlalu kering.

Ketuhar jenis ini adalah seperti ketuhar 2 IN 1 iaitu boleh digunakan untuk fungsi microwave dan juga untuk membakar biskut, brownie atau kek-kek cawan.

Ketuhar begini sesuai bagi mereka yang jarang membuat kek yang besar. Jika kita membakar kek yang agak besar, ada kalanya bahagian tengah kek tidak masak dengan betul.

Selalunya, kita lebih menggunakan fungsi microwave sahaja. Jadi bagi mereka yang suka membakar roti, pastri dan kek-kek perayaan, jenis ketuhar sebegini mungkin kurang sesuai dan kek-kek yang dibakar dalam ketuhar microwave sebegini selalunya kelihatan agak pucat dan padat.

Sebenarnya inilah yang ramai tidak tahu. Jom semak fungsinya supaya boleh menggunakannya dengan betul. Kebanyakan ketuhar bina dalam (built in oven) mempunyai fungsi yang agak sama iaitu :

Ini cukup sesuai untuk membakar semua jenis kek, biskut pastri dan roti. Jika membakar kek yang agak besar, letakkan kek itu di rak agak bawah sedikit tetapi jika membakar roti dan pastri, lebih sesuai jika kita meletakkannya di rak tengah sahaja.

Ramai yang keliru apabila melihat fungsi ini. Mereka sangka top heat sesuai untuk membakar kek lapis! Sebenarnya top heat lebih sesuai digunakan apabila membakar cheese cake. Jika digunakan untuk membakar kek lapis, ia akan menjadi terlalu kering dan ada kalanya garing.

Fungsi Bottom Heat ini cukup sesuai jika ingin menggaringkan roti yang berinti seperti pizza. Adakalanya, inti pizza itu sudah masak tetapi bahagian bawah rotinya pula masih kurang garing atau lembap. Di sinilah kita menggunakan fungsi bottom heat ini untuk memasakkan roti itu tanpa mengeringkan dan memasakkan inti pizza yang diatasnya itu.

Inilah fungsi utama apabila kita membakar kek lapis. Dengan menggunakan grill, setiap lapisan kek lapis pasti menjadi dengan cantik dan tidak kering. Api grill ini juga cukup sesuai jika ingin mengaringkan hanya bahagian atas ayam atau daging untuk sekejap sahaja.

Tidak kesemua ketuhar ada fungsi ini. Fungsi ini cukup sesuai jika ingin membakar sesetengah jenis roti seperti roti perancis. Ia akan menggaringkan dan meranggupkan permukaan roti itu.

Pastikan anda tahu jenis suhu ketuhar anda untuk jenis masakan yang anda lakukan agar ianya tidak menghasilkan rasa hangit atau hangus pada kuih semasa proses pembakaran dilakukan. Setiap saiz ketuhar itu mempunyai suhu kepanasan yang berbeza. Dapatkan nasihat daripada pakar penjual sebelum membuat belian terlebih dahulu.

Semoga tip yang diberi berguna untuk para ibu menyediakan masakan terbaik untuk keluarga. Selamat memasak!

citrus cleaner. Citrus merupakan salah satu ejen pencuci yang kurang dipraktikkan oleh masyarakat kita. Citrus ialah buah yang sesuai dijadikan sebagai pencuci alternatif. Bau yang segar, mempunyai asid yang berfungsi sebagai pembunuh bakteria dan menghilangkan bau busuk

Nak kongsi cara buat natural all purpose citrus cleaner. Kulit limau rendam bersama cuka semalam dua minggu. Kalau ada pati minyak boleh retak beberapa titisan dan tambah rosmery jika suka. Dah cukup 2 minggu, boleh tapiskan dan air rendaman sedia untuk digunakan

Bancuh citrus cleaner yang teleh siap bersama air bertapis dengan nisbah 1:1.

P/S: Tak perlu bancuh semua pati. Bancuh ikut sukatan atau keperluan sahaja

Boleh gunakan untuk mebersihkan microwave, oven, peti ais, kabinet dapur, door knobs, kaunter dapur

Penggunaan bahan kimia secara berlebihan mungkin akan memberi kesan kepada kesihatan isi rumah, jadi untuk mendapatkan kediaman yang suci bersih tanpa membahayakan kesihatan, mari kita cuba gunakan bahan semulajadi yang mempunyai pelbagai kelebihan dan kegunaan ini.

Buah lemon bukan sahaja mengandungi kandungan vitamin C yang tinggi malah ia juga boleh digunakan sebagai bahan alternatif untuk pembersihan kediaman.

Seperti yang dikongsi Fyza Shah, ini antara kegunaan lemon untuk dapatkan dapur yang segar lebih lebih lagi ketika di musim perayaan :

10 Teknik Buat Dapur Segar Berkilat Guna Lemon

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7- Kulit lemon kau jangan buang, letak dalam kabinet, segar je udara dalam kabinet. Tak hapak.

8- Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Lebihan lemon kau ambil dan gosok cuci papan pemotong supaya tak lekat bau ikan daging

10- Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon memudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik dan merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Kebanyakkan kediaman yang dibina pemaju mempunyai plan lantai berkonsepkan terbuka. Dari ruang tamu, terus nampak dapur. Ia salah satu cara atau trik untuk memastikan ruang tersedia kelihatan luas.

Namun, bagi masyarakat Asia lebih-lebih lagi Melayu yang teknik memasaknya agak lasak dan “extream” ia bagaikan sesuatu yang sukar diterima. Ini kerana, dapur pelu sentiasa kelihatan keams dan rapi agar pemandangan dari ruang tamu tidak kelihatan jelek terutamanya ketika kehadiran tetamu.

Sebab itu, ramai yang memilih untuk membuat dinding pembahagi tambahan atau tirai untuk mengasingkan konflik antara ruang. Ada juga yang mengambil keputusan membina ruang dapur basah lain.


23 Kebaikan Betik Kepada Kesihatan Yang Wajib Anda Tahu-Part 2

Betik, antara buah yang memang sedap dan enak di makan terutamanya ketika sejuk. kalau orang dulu kala, mereka akan amalkan makan betik seminggu sekali. Sebab tu pokok betik antara tanaman wajib di belakang rumah.

11. Melembutkan daging

Daun betik pula mengandungi dekstrosa, karpain, karbohidrat, serat dan kalsium. Jika memanggang daging yang dibalut dengan daun betik, ia dapat melembutkan daging tersebut.

12. Mengubati ketumbuhan dan hipertensi

Di Ghana ia juga digunakan untuk mengubati ketumbuhan manakala pucuknya boleh mengubati penyakit tekanan darah tinggi.

13. Kurangkan berat badan

Khasiat buah betik selalu dikaitkan dengan pengawalan dan pengurangan berat badan disamping menghaluskan kulit dan mampu menjadikan wajah sentiasa awet muda.

14. Merawat denggi

Daun betik tua, dikatakan boleh dibuat jus untuk mengubati penyakit denggi. Dengar khabarnya, platelet pesakit denggi akan segera bertambah jika meminum jus daun betik. Sejauh mana kebenaran ini, tidaklah diketahui.

15. Menyingkirkan cacing kerawit

Biji betik pula boleh digunakan untuk menyingkirkan cacing gelang dan cacing kerawit pada kanak-kanak. Caranya ialah dengan mengambil segenggam biji betik dan tumbuk hingga hancur kemudian direbus dan diminum oleh kanak-kanak tersebut, tetapi awas, ia dipercayai tidak berapa sesuai untuk wanita yang sedang mengandung.

16. Legakan sakit gigi

Getah betik juga berguna bagi melegakan kesakitan gigi yang berlubang dengan cara menitikkan getah pada lubang gigi tersebut atau boleh juga menggunakan kapas.

17. Menghentikan pendarahan

Daun betik yang ditumbuk lumat kemudian dicampurkan dengan sedikit garam dan kemudian dilekapkan pada tempat yang luka dan dibalut dapat menghentikan pendarahan.

18. Mencegah penyakit kandung hempedu

Selain mengandungi vitamin C yang tinggi, iaitu dua kali ganda kandungan vitamin C di dalam buah limau, betik juga boleh mencegah penyakit yang mendera kandung hempedu. Ini merupakan hasil kajian pakar pemakanan dari University of California, San Francisco terhadap lebih daripada 13 ribu orang. Setelah menganalisis kadar darah sukarelawan, para pengkaji mendapati bahawa mereka yang mempunyai kadar vitamin C yang rendah, akan mengalami risiko menderita penyakit kandung hempedu yang tinggi. Walaupun sumber vitamin C boleh didapati daripada pelbagai jenis buah dan sayuran, tetapi sebiji buah betik dalam ukuran sederhana (±280 gram) mengandungi 88 mg vitamin C dan 500 kj kalori. Ini ialah jumlah yang amat besar. Penyakit kandung hempedu lebih banyak menyerang wanita berbanding lelaki, oleh itu amalan makan betik amat baik untuk kaum wanita.

19. Mengurangkan keradangan

Betik mempunyai beberapa enzim protein pencernaan unik termasuklah papain dan chymopapain. Dipercayai enzim ini mampu membantu mengurangkan keradangan dan dapat merangsang penyembuhan akibat kesan terbakar. Sebagai tambahan, khasiat antioksida di dalam betik termasuklah vitamin C, E dan beta karotena juga amat baik dalam mengurangkan keradangan. Papain di dalam betik muda juga dikatakan amat berguna dalam masalah kekurangan jus gastric, mucus tidak elok yang berlebihan di dalam perut, dyspepsia dan keradangan usus. Buah yang masak pula jika dimakan selalu, mampu mengurangkan masalah sembelit, hemoroid atau buasir, najis yang berdarah dan kronik. Jus yang dihasilkan daripada biji betik juga dikatakan berguna dalam merawat dyspepsia dan najis berdarah.

20. Membantu peredaran haid yang teratur

Buah yang belum masak dikatakan elok dimakan oleh wanita yang mengalami masalah haid yang tidak teratur. Ia juga mampu mengecutkan struktur otot rahim dan sekaligus memastikan peredaran haid yang teratur.

21. Merawat sirosis hati

Biji betik pula dikatakan amat bernilai tinggi dalam merawat sirosis hati yang disebabkan oleh alkoholisme, kekurangan zat dan pelbagai sebab lain. Satu sudu jus biji betik yang dikisar dan dicampurkan dengan 10 titis jus limau dikatakan boleh diambil sekali atau dua kali sehari selama kira-kira sebulan sebagai ubat bagi penyakit ini.

22. Merawat penyakit tekak

Jus betik yang dicampurkan dengan madu pula dikatakan boleh digunakan dalam merawat tonsil yang kemerahan akibat difteria dan penyakit tekak yang lain. Ramuan ini dikatakan mampu mencairkan membran dan menghalang jangkitan daripada merebak.

23. Penawar masalah limpa

Buah betik masak pula dikatakan amat berguna dalam merawat masalah limpa yang mengalami pembesaran. Buah yang telah dibuang kulit dipotong dan direndam di dalam cuka selama seminggu. Kira-kira 20g betik yang telah dijeruk ini, boleh diambil dua kali sehari bagi merawat masalah ini. Hirisan buah betik yang telah dicampurkan dengan biji jintan putih dan lada hitam pula dikatakan elok dimakan sekali sehari untuk merawat pembesaran limpa yang disebabkan penyakit malaria.

Resepi Jus Biji Betik

Ada 2 cara penyediaan jus biji betik:

Pertama : Biji betik itu dikisar dan disajikan seperti kita membuat jus.

Kedua : keringkan biji betik , kemudian kisar menjadi serbuk. Bancuk serbuk seperti membancuh kopi.

Untuk cara kedua:

1. Cuci biji betik, lantas jemur 2 hingga 3 hari.
2. Setelah kering, kisar atau tumbuk biji betik tersebut hingga jadi serbuk.
3. Ambil satu sudu teh serbuk dan campur dengan satu gelas air hangat. Boleh dicampurkan dengan madu atau sedikit gula agar rasanya lebih nikmat.
4. Jika sukar untuk minum dengan cara di atas, campurkan serbuk biji betik tersebut dangan buah betik dan minum 1 hingga 2 gelas jus ini setiap hari. Kesannya ia dapat menurunkan berat badan dan paras kolesterol dalam darah.

Kulit bawang dan kulit pisang ibarat emas buat pekebun organik. Sisa bahan ini dianggap tidak bernilai namun ia tinggi khasiat untuk tanaman. Tapi apa khasiat kulit bawang dan kulit pisang ni?

Kulit bawang berupaya membantu pokok menjadi lebih subur. Disamping itu juga, ia menggalakkan pertumbuhan pucuk baru serta mempercepatkan proses keluar bunga dan buah

Ada 2 bahan buangan yang sangat powerful untuk dijadikan baja bagi tanaman.
1. Kulit bawang
2. Kulit pisang

Kedua-duanya saya gabungkan di dalam tong yang sama. Lagi lama peram lagi bagus kualiti bajanya. Biasanya dalam sebulan tu dah cantik untuk digunakan.
Selain bahan2 di atas bole letak kulit2 buah yang lain, buah2 yg busuk, perut ikan sisa sayuran seperti batang dan akarnya.

Cara guna
1. Tapis.
2. Ambil patinya.
3. Pencairan
i. Untuk siraman: 20ml pati + air
ii. Untuk semburan: 10ml pati + air
Semoga bermanfaat.
p/s: sisa selepas tapisan bole tabur keliling pokok.

Tular tanam indoor terutamanya pokok lidah mak mertua. Ramai yang cari menyebabkan harganya pun boleh jadi tak masuk diakal. Dengan fakta yang masih kurang tepat mengenai tanaman tersebut yang dikatakan berupaya memebersihkan udara dan meyedut habuk, tiba-tiba keluar pula lagi satu fakta yang menyatakan medium tanaman jenis tanah yang digunakan untuk tanaman indoor bahaya untuk kesihatan.

Tak salah, memang betul pun fakta tersebut. Tanah memanglah syurga bagi mikroorganisma seperti bakteria, fungus, protozoa dan sebagainya. Betul lah tu, kalau letak pasu berisi tanah dalam rumah, kita akan terdedah dengan billion mikroorganisma dalam pasu tersebut.

Tapi pernah terfikir tak bahagian lain dalam rumah yang menadi pembiakkan mikroorganisma tersebut yang tidak kurang hebatnya? antaranya di dapur tandas dan yang paling dekat adalah telefon bimbit anda. SAMA JE.

Sebenarnya tak menjadi isu pun. Sebaiknya, gunakan sarung tangan untuk mengendalikan tanah tersebut dan pastikan cuci bersih tangan sebelum menyentuh makanan atau benda lain.

Tapi, kalau ragu-ragu juga tak adi masalah. Anda boleh gunakan teknik tanaman menggunakan air sahaja. Konsep tanaman macam ni, sangat seusi untuka nada yang malas dan selalu lupa nak siram pokok. Tapi, ada masalah lain pula. Air perlu diganti setiap minggu bagi mengelak ia menjadi tempat pembiakkan nyamuk. Selain itu juga, boleh gunakan jel tanaman. Berikut antara tanaman indoor yang sesuai untuk dibiakkan di dalam air:

Antara khasiat yang terkandung di dalam rumput Israel adalah seperti jumlah Beta-carotene yang amat tinggi, kaya vitamin”E”, Ascrobic Asid dan iron. Disamping itu, kandungan kalsium dan Riboflavin di dalam tanaman ini berada di kadar sedarhana. Menutut kajian perinci yang telah dilakukan, hanya 3.7% jumlah protin yang terdapat di dalam tanaman ini dan daunnya mengandungi bahan anti-asthmatic Acanthaceae

Rumput Israel atau nama saintifiknya Asystasia Gangetica L. merupakan tanaman dari keluarga. Antara khasiat rumput Israel adalah seperti:

Cara penyediaan hidangan rumput Israel ini sama seperti ketumpang air. Boleh di goreng atau tumis air


5 Tip  Cara Mencuci Untuk Pastikan “Throw Cushion” Agar Sentiasa Nampak Baru

Throw cushion adalah aksesori penting yang mampu menaikkan seri ruang. Kini terdapat pelbagai bentuk dan corak kusyen tabur ini malah rambang mata apabila memilihnya di gedung-gedung dekorasi. IMPIANA bawakan tip bagaimana berguna untuk anda bagi memanjangkan hayat aksesori ini agar sentiasa kelihatan baru.

1. Elakkan merendam terlalu lama sarung kusyen kecil anda terutama yang bermanik dan berlabuci. Cucian kering lebih sesuai jika terdapat kotoran degil.

2. Pastikan kawasan laluan zip kusyen anda tidak berserabut dengan juraian benang atau fabrik. Ini bagi mengelakkan ia tersumbat dalam struktur kepala zip dan menyebabkan zip pecah.

3. Jangan lupa cungkil kekotoran di bahagian bucu jahitan. Adakala serat-serat halus berkumpul di kawasan situ.

4. Jika anda menggunakan fabrik baldu mahu pun manik penuh, lebih sesuai jika dihantar ke cucian kering bagi memastikan keadaannya kekal cantik.

5. Jika sarung kusyen anda menggunakan busa sebagai pelapik dalam dan perlu mencuci nya dengan cermat dan elakkan dalam muatan yang sangat banyak. Jika terdapat kekotoran, anda boleh menggunakan berus gigi lama untuk menyental.

Inspirasi motif jubin dinding dapur yang cantik dan attractive pastinya menjadi idaman setiap wanita. Pilihan dinding dapur yang estetik dapat tonjolkan ruang dapur anda luar biasa.

Dinding dapur adalah satu kawasan atau ruang yang perlu dititik berat dan tidak boleh diambil ringan. Ini kerana ruang dapur adalah ruang yang boleh jadi ruang yang sangat kotor dan sangat bersih. Sebab itulah pemilihan jubin pada dinding dapur amat penting. Bukan sekadar cantik sahaja malah anda perlu ambil tahu pelbagai jenis faktor dan kesesuaian seramik dapur sebelum anda pasang.

Permukaan seramik jubin yang tahan panas, tidak mudah menyerap air dan kotoran mudah dibersihkan adalah seramik kualiti terbaik untuk dinding dapur anda. Inilah perkara yang perlu anda titik beratkan bukan sekadar warna dan motif sahaja.
IMPIANA kongsikan idea seramik dinding dapur estetik yang mampu jadikan ruang dapur anda lebih menyerlah.

Jubin Estetik Mewah

Bagi yang gemarkan ruang dapur nampak lebih mewah pemilihan warna cerah iaitu putih sudah menjadi kemestian. Manakalah seramik dinding dapur dengan motif marmar akan menghasilkan aura mewah yang lebih menonjol. Bijak memilik kombinasi kabinet dapur dengan warna serta corak yang seakan. Pasti menawan!

Jubin 3D

Memang cantik untuk dijadikan backsplash pada ruang dapur. Ia akan memberi satu ilusi yang berlainan dalam suasana tersendiri. Nampak lebih menonjol dari ruang dinding yang lain. Tetapi kena rajin la cuci selepas masak kena cepat-cepat bersihkan kotoran minyak yang melekat pada seramik 3 Dimensi ini. Kalau tidak celah-celah jubin ini akan menangkap kesan kotoran degil dan membuatkan anda pening kepala untuk membersihkannya nanti.

Jubin Berciri Kayu

Memilih dinding dapur dengan seramik bercirikan kayu ini adalah satu keputusan yang bijak. Bagi yang gemarkan konsep tidak mudah lapuk dek zaman. Menariknya dapur anda seakan dibina dengan kemasan kayu tetapi sebaliknya ia adalah seramik yang tahan panas dan tidak mudah terbakar. Menarikkan, suasana akan nampak lebih warm.

Jubin Berwarna Warni

Pada suatu masa jubin kecil ini menjadi pilihan ramai. Berwarna-warni meriah dengan konsep dapur, merah, hijau dan banyak lagi warna yang boleh dijadikan pilihan. Jubin ini menjadi trend backsplah dapur pada suatu maa. Memang cantik dan menarik perhatian, harus di cuci setiap kali selepas memasak. Celah jubin itu menjadi satu perkara yang rumit dan lama kelamaan akan menjadi kesan kuning dari kotoran minyak yang melekat.

Mesti ramai yang ingin tahu bagaimana caranya untuk sentiasa kekalkan rumah berbau wangi dan bersih. Oleh itu, anda boleh mencuba 4 petua di bawah ini yang dijamin sangat mudah untuk dilakukan dan murah!

Bahan-bahan yang perlu anda sediakan pun sentiasa ada di rumah dan boleh divariasikan untuk menghasilkan cecair wangian ini. Selepas ini, apabila anda pulang ke rumah, kurang rasa letih dah sebab boleh menghirup udara bau yang menyegarkan sepanjang masa di rumah.

1. HABUK TAK MELEKAT PADA PERABOT

BAHAN-BAHAN:
-1 penutup pelembut fabrik
-10 cawan air

CARA-CARA:
1. Bancuh kedua bahan ini hingga sebati kemudian lapkan pada semua perabot kesayangan anda.

Cara ini buat perabot tidak mudah lekat habuk malah rumah juga berbau lebih harum.

2. KILATKAN LANTAI RUMAH

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa, sebaliknya cuba cara ini sekarang.

BAHAN-BAHAN:
-1 penutup pencuci lantai
-Cuka
-Air panas

CARA-CARA:
1. Mulakan dengan menyapu sampah terlebih dahulu hingga sampah dan habuk dibersihkan.
2. Satukan kesemua bahan di atas dan mulakan mengemop pada lantai.

Hasilnya lantai lebih licin dan berkilat seperti baru menukar jubin. Kena cuba!

3. WANGIKAN RUMAH

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

BAHAN-BAHAN:
-1 penutup pelembut fabrik
– Cuka

CARA-CARA:
1. Senang sahaja iaitu dengan mencampurkan kedua bahan ini dan semburkan pada seluruh rumah anda.
2. Gabungan dua bahan ini memberi bau dan memperbaiki udara yang lebih bersih.

Pastikan langsir & kesemua perabot berfabrik disembur dgn padu. Baunya tahan lebih lama. Paling penting wangi!

4. SEGARKAN BILIK AIR

BAHAN-BAHAN:
-1 sudu kecil teh soda bikarbonat
-1 sudu teh cuka
-1 cawan air

CARA-CARA:
1. Satukan kesemua bahan ini dan masukkan ke dalam penyembur.
2. Semburkan ke seluruh bilik air setiap hari.

Hasilnya bilik air rasa lebih segar dan harum.

Selamat mencuba!

Sumber: Facebook Ilham Impian

Dengan iklim Khatulistiwa negara ini, sudah menjadi kebiasaan untuk setiap kediaman mempunyai kedua-dua kipas dan pendingin hawa (aircond).

Biasanya, pengguna akan buka salah satu sama ada kipas atau aircond tetapi untuk hari yang luar biasa panasnya, seringkali kita lihat kedua-duanya dipasang. Full blast lagi!

Tapi tahukah anda, dengan menggunakan kipas dan aircond dalam satu masa yang sama, kita sebenarnya hanya akan memburukkan lagi keadaan?

“Assalamualaikum.
Semalam aku ada bagitau pasal ON AIR COND + ON KIPAS BIASA.
Kalau korang nak tahu, bila korang on je dua dua benda ni dalam masa yang sama, nanti suhu panas dengan suhu dingin boleh bergaul, lepastu nanti filter air cond korang pun cepat tersumbat.

Jadi benda macamni, korang kene kerap cuci filter air cond korang. Kalau tak cuci macam mana laa nak rasa SENSASI dingin air cond tu kan? Korang banyak rasa angin dari korang rasa dingin.

Kalau macam tu rugi je pasang air cond kat rumah kalau rasa dingin tu tak BEST! kan?
Nah ni haah aku lukis gambar kat bawah bagi korang tengok (buka gambar, dalam tu ada citer sikit) macam mana kitaran angin tu. Aku nak buat video grafik aku tak reti geng. Aku lukis je la senang. (walaupun lukisan aku tak semolek lukisan Leonardo da Vinci. Korang paham dah kira ok la aku rasa)”

Gambar A
Situasi normal bila ON AIR COND & off kipas biasa.
Kitaran hawa panas dan dingin dalam kondisi yang baik.

Gambar B
Situasi ni kedua-dua on yang menyebabkan air cond pening dengan suhu ruang bilik.
Kitaran hawa panas dan dingin bercampur.
(boleh jadi penyebab bil elektrik korang tinggi).
P/S: Kalau korang tahu guna ‘MOD DRY’, Tu dah kira lain.

Secara ringkasnya, Encik Noramin menerangkan bahawa penggunaan kedua-dua alat tersebut dalam satu masa akan menjejaskan keadaan penapis udara di dalam pendingin hawa seterusnya akan mengganggu prestasinya. Kediaman anda tidak akan sesejuk yang anda mahukan walaupun setelah membuka aircond.


Langkah Menyimpan Bil, Resit Dan Dokumen Penting Di Rumah Dengan Betul Agar Mudah Dicari

Pastinya ramai yang mempunyai masalah lambakan bil-bil, surat dan dokumen yang tidak terurus. Satu disana, satu lagi disini. Nanti bila nak guna, barulah sibuk nak selongkar semua laci. Memang kucar-kacir lah jadinya!

Tip pengurusan fail, kertas, bil & resit

Selalu lepas dah bayar bil elektrik ke air ke, kita tak pasti nak simpan kat mana dan berapa lama nak simpan bil-bil tersebut sebelum kita yakin boleh nak buang. Anda boleh cuba cara penyusunan ni :

DOKUMEN PENTING

RUMAH

BIL UTILITI

P/S Semua resit disimpan maksimum setahun sahaja

AKADEMIK

Masa kami suami isteri masih bergelar pelajar, segala surat rasmi dari pihak universiti disimpan dalam fail ni. Buat pembahagi (divider) dilabelkan dgn nama ALIF dan HANI.

So nnt nak cari apa2 berkaitan pelajaran hn, hn boleh rujuk terus ke bhgn hn dlm fail tu. Kalau hal pelajaran anak-anak pun buat mcm ni nnt. Hanya tambah pembahagi baru dan label nama anak.

KARIER

Dalam fail ni hani simpan surat rasmi berkaitan pekerjaan contohnya offer letter. Atau apa2 surat penghargaan dan pencapaian dari tempat kerja. Tawaran kursus. Memudahkan untuk kemaskini resume. Sediakan pembahagi nama suami dan isteri kalau perlu

PINJAMAN

Surat-surat perjanjian kita dgn bank, surat rasmi dari bank, penyata status hutang dan pinjamanan dll. Pecahkan kepada beberapa pembahagi contohnya hutang pelajaran (PTPTN, MARA), hutang rumah (BANK RAKYAT), pinjaman kewangan peribadi dll

SIJIL

Sijil-sijil yg tak perlu disimpan dalam folder sijil untuk dibawa interview. Sijil2 masa sekolah rendah atau menengah (kalau banyak sngt sampai tak muat folder)

KESIHATAN

Khas utk maklumat kesihatan suami isteri seperti salinan sijil sakit, laporan pemeriksaan kesihatan dll. Untuk anak pula, ada accordian file khas utk dia yang senang dibawa bersama waktu pergi klinik atau hospital. Next time hani share detail folder kesihatan anak yang semua perlu ada ya.

CUKAI

Untuk memudahkan urusan percukaian pendapatan kita nanti. Bahagikan kepada beberapa envelope folder contohnya (ikut kesesuaian masing2)

KENDERAAN

Cheat sheet ni Hani simpan dalam cleaning binder #plannerhani2018 sebab senang nak refer. Feel free to save and print this one

Semoga bermanfaat dan happy organising !

Bukan mudah nak dpatkan kontraktor yang baik dan dapat menjalankan tugas dengan jujur dan cermat. Pemilihan kontraktor yang betul juga merupakan satu proses yang tidak boleh dilakukan dalam keadaan yang tergesa-gesa. Kontraktor yang diupah akan menentukan kualiti dan keadaan kediaman anda. Jadi buatlah pilihan bijak dan elakkan buat keputusan dengan gelojoh.

IMPIANA ingin kongsikan langkah-langkah yang perlu anda lakukan sebelum memilih kontraktor yang sesuai :

1. Ambil masa untuk lakukan kaji selidik dan menilai latar belakang kontraktor.

2. Dapatkan spesifikasi lengkap dari pihak kontraktor dan bandingkan dengan kontraktor yang lain. Pastikan spesifikasi yang diberi adalah sama seperti keinginnan anda dan harag yang mengikut pasaran semasa.

3. Hitam dan putih atau dokumen persetujuan perlu disemak dan dipersetujui oleh kedua-dua belah pihak.

4. Jika boleh, minta kontraktor bawa anda lawat (site visit) tapak projek yang sedang dijalankan atau yang sudah disiapkan untuk melihat dengan lebih dekat hasil kerja serta kualiti projek.

5.Semak semula bilangan punca kuasa, jenis alatan elektrik, jenis bekalan elektrik, punca bekalan air dan sebagainya. Ramai pemilik yang terlepas pandang dan terperangkap dengan tambahan kos diakhir projek.

6. Beri keutamaan pada struktur binaan, ambil tahu jenis besi atau bahan yang digunkan. Pastikan ia menepati piawaian dan yang berkualiti.

7. Lebih menyakinkan jika kontraktor tersebut telah berdaftar dengan CIDB.Dengan lesen perniagaan yang sah, sudah tentunya mereka akan lebih profesional.

Saja try test tanam guna keratan untuk sawi. Eh, jadilah pulak. Harap membesar dengan baik ye

1. Sediakan medium tanamana yang mempunyai saliran baik dalam bekas yang telah dilubangkan.

2. Selasai potong pak choi tu, rendam dalam air paip biasa dalam 30 minit

3. Selepas direndam, terus tanam pada medium yang telah disediakan. Jangan tanam terlalu dalam. Pastikan bahagian yang berdaun (pucuk) tidak terlindung dengan tanah.

Di dalam sesebuah unit kediaman, dinding tumpu atau lebih sering disebut feature wall merupakan antara elemen yang penting. Perhatian yang khusus perlu diberikan dalam menghasilkan sebuah dinding tumpu yang menarik dan bersesuaian dengan ruang. Ia berupaya menyempurnakan dekorasi ruang disamping dapat mewujudkan komunikasi visual yang indah antara ruang dalam kediaman.

Sebagai contoh, Jae Jung Suh telah memilih untuk berfikir diluar kotak dan menggunakan kreativitinya untuk menghasilkan sebuah feature wall yang amat berbeza dari kebiasaan. Dengan hanya menggunakan vinly dan hasilnya, menakjubkan! Susunan herringbone menjadi pilihan dan ia merupakan pilihan yang tepat untuk kediamannya.

Lama dah nak buat accent wall Herringbone pattern ni.. and suddenly miss CORONA came.. u know the deal kan..
Kalau nak guna real wood macam mahalkan.. so guna je vinyl flooring ni.. sis2 jangan ingat vinyl floor tok lantai ja tau hehehe.. tp nak patah ler pinggang Sbb buat sorang2 kan..
Kalau anda rasa kurang yakin untuk gunakan pelekat vinyl, boleh je improvise sikit, guna adhesive glue (gam flooring)

Menarik, bukan? Jadi buat anda yang masih tercari-cari idea nak buat apa dengan feature wall dirumah, boleh la cuba tip ini. Boleh buat sendiri, dan pastinya lebih jimat!


THE VIP PASS Beri Penginapan Hotel 7H6M Serendah Harga RM600 Sahaja, Biar Betul?!

Pernah tak anda terfikir dengan berbelanja serendah RM600 sahaja anda berpeluang untuk menikmati percutian penginapan selama 7 hari 6 malam di hotel terpilih seluruh Malaysia dan luar negara? Menarik bukan?

Ya, kini anda tidak lagi perlu untuk terfikir dan semuanya boleh menjadi realiti dengan mengunakan pas keahlian premium ‘THE VIP PASS’ yang menyediakan perkhidmatan pakej percutian yang jimat dari serata negara antaranya Singapura, United Kingdom, Australia, Thailand, India, Hong Kong selain Malaysia.

Mesti anda ingin tahu bagaimana caranya untuk mendapatkan penjimatan ini. Langkah pertama yang anda perlu lakukan adalah mendaftar menjadi ahli THE VIP PASS dengan bayaran serendah RM600 untuk tempoh keahlian selama 24 bulan.

Untuk pengetahuan anda, dengan menjadi ahli THE VIP PASS anda bakal menerima pelbagai tawaran penjimatan dan pakej penginapan percutian yang bernilai lebih daripada RM2093. Wow ini memang jimat habis!

Menariknya lagi, setelah anda menyertai untuk menjadi ahli THE VIP PASS anda juga turut bakal menerima baucer ganjaran yang bernilai lebih RM2500.

Baucer ganjaran ini mengandungi hampir 20 baucer diskaun potongan harga untuk pelbagai rawatan kecantikan, penginapan hotel, makanan, gajet, fesyen dan banyak lagi.

Platform THE VIP PASS telah dilancarkan secara rasmi oleh Timbalan Menteri Perlancongan, Kesenian dan Kebudayaan Malaysia, Yang Berhormat Datuk Seri Dr Santhara JP.

Majlis pelancaran platform berkenaan telah diadakan di Mercu Summer Suites, Kuala Lumpur pada 22 Julai lalu.

Bagi anda yang menyewa atau baru pindah masuk ke rumah baharu, item seperti perabot dan perkakas lain merupakan kelengkapan yang harus ada. Tetapi bergantung pada bajet dan keperluan masing-masing, tidak semuanya wajib beli baru. Anda boleh gunapakai semula perabot yang lama, ataupun DIY sendiri mana yang boleh. Lebih jimat dan bijak.

Hanya dengan menggunakan paip pvc, sebuah rak tv yang moden dan ringkas telah terbina.

Mari ikuti perkongsiannya.

RAK TV DARI PAIP PVC
Nak beli yg elok duit tak ramai…
Ini projek asal bole letak tv je…

BAHAN YANG DIPERLUKAN :

– pvc class 7
– join 3way & 4way
– aerosol spray flat black
– rubber wood

LANGKAH-LANGKAHNYA :

1.Rancang terlebih dahulu bentuk dan saiz rak tv yang ingin dibina sebelum menyediakan bahan keperluan.

2. Pasang dan sambungkan paip pvc dengan menggunakan joint

3. Screw rapat sekali dengan papan dan paip. Guna L bracket dan skru setiap 1′

– Pastikan pillar cukup untuk tampung berat yang kita nak. Kalau tv 50′ kena rapat pillar letak simen sekali dalam paip.

4. Cat hitam terus nampak lawa macam besi. Cat tu 1 tin cukup, cuma saya nak nampak tebal pakai 2 tin.

– Papan macam ni memang boleh beli ikut meter. Kayu saya beli dekat kedai jual kayu pallet, Ni saya tukar ramai rubber wood, nak lagi kemas pakai pinewood tapi modal keras.

5. HASILNYA

KOS YANG TERLIBAT :

1.Paip class 7 x3 batang – RM19

2. Cat – RM20

3. joint –  RM20

4. Kayu saya beli sekeping 3’x6′ RM130 tapi yang diguna cuma 1/10 sahaja tak banyak, kos yang guna ni sekitar RM30

Idea yang cukup kreatif dan bernas ini sesuai sangat untuk anda yang mahu jimat dan sukakan cabaran ketika menghias rumah. Selamat Mencuba!

Sebuah interior design yang dikeluarkan oleh NU INFINITY ini yang diberi nama “The Opulent 30”, boleh dijadikan sebagai sebuah rumah orang kayangan kerana banyak corak marble yang diterapkan dalam rumah tersebut. Tambahan lagi, dengan kombinasi warna hitam pula, lagi menampakkan lagi kemegahan dan exclusive rumah tersebut.

Selain daripada itu, apa yang boleh bahaskan secara ringkas adalah,  pelan lantai terbuka, dan kemewahan ruang yang disediakan dalam projek ini menuntut pendekatan yang berbeza daripada projek sebelumnya. Makna khas diberikan kepada setiap tempat dengan menciptanya sedemikian rupa sehingga ia diambil oleh minda separa sedar, supaya setiap ruang yang berasingan memancarkan keperibadiannya sendiri sambil dikaitkan dengan rentetan ciri reka bentuk, kemasan, atau suasana. Yang pertama ialah pemikiran dan reka bentuk untuk warna, corak, dan keghairahan pelanggan untuk memiliki haiwan, walaupun tidak semestinya sifat zodiak Cina, terjalin dalam reka bentuk.

Justeru, adalah perlu untuk menyemak butiran untuk menonjolkan kemewahan dan tahap kecanggihan yang dimaksudkan untuk projek ini dengan menggabungkan bahan mewah seperti marmar asli, keluli tahan karat logam berus, pencahayaan ambien yang diletakkan dengan teliti dalam kerja terbina dalam., dan akhirnya secubit bahan moden seperti kemasan dinding plaster bertekstur dan cermin berwarna untuk membawa kemodenan ke dalam ruang.

Jadi, apa yang boleh saya katakan sebagai konklusi tentang design rumah ini adalah, rumah seperti ini, hanya sesuai untuk orang yang bujang yang sudah lama ataupun bujang tua. Ini kerana, warna-warna yang diterapkan dalam rumah ini, tidak sesuai untuk sesebuah keluarga kerana ia tidak menampakkan kemesraan ataupun kegembiraan seseorang yang sudah berkahwin.

Bagi anda yang telah membeli rumah khususnya, sudah pasti pernah mendengar dengan terma insurans pembiayaan rumah Mortgage Reducing Term Takaful (MRTT) dan Mortgage Level Term Takaful (MLTT). Meski kedua-duanya dilihat hampir sama namun ia masih mempunyai definisi yang berbeza.

Dalam episod Tip Impiana kali ini, IMPIANA telah berkesempatan mengundang tetamu jemputan, Encik Faidzal yang merupakan seorang perunding takaful di bawah naungan Al-Araf Associates bagi mengupas secara terperinci mengenai kedua-dua insurans pembiayaan rumah serta perbezaannya.

Jadi, apakah perbezaan antara kedua-duanya? Sudah pasti anda ingin mengetahui lebih lanjut mengenai kedua-dua insurans pembiayaan rumah ini. Mari ketahui jawapan dan maklumat lebih lanjut dengan menonton pautan video penuh sesi temu bual bersama Encik Faidzal di bawah;


Pencegah Serangga Dari Kulit Limau Untuk Siput, Afid Dan Agas

Racun Serangga Dari Kulit Limau Untuk Siput, Afid, Agas dan ‘ Mealy Bug’.

Tanaman sayur kebiasaan yang merosakkan adalah dari jenis serangga berbadan lembut seperti afid, agas, mealybug dan siput. Nak gunakan racun, takut bahaya sebab sayur tu akan dikonsum menjadi makanan kita. Jadi, Cara terbaiknya adalah menggunakan baja organik.

Pelbagai ramuan baja organik yang pernah dipaparkan oleh laman impiana antaranya adalah seperti:

Adala lagi satu ramuan racun serangga organik yang wajib anda cuba. Kenapa Laman Impiana kata wajib. Ini kerana racun serangga ini mempunyai bau yang sedap dan menenangkan sebab diperbuat daripada limau.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

Menyiram, adalah perkara paling wajib dan penting untuk kelangsungan tanaman. Tapi, teknik siraman yang salah boleh menyebabkan tanaman bukan sahaja diserang penyakit, malah berisiko untuk rosak. Lebih-lebih lagi bagi tanaamn yang berbunga salah teknik siraman, boleh menyebabkan ia bukan sahaja kurang berbunga malah bunga yang mekar pun cepat layu.

Lakukan siraman 2 kali sehari di waktu pagi dan petang. Untuk cuaca paans terik, anda digalakkan untuk mealkukan siraman 3 kali sehari iaitu pagi, tengah hari dan petang.

Cara saya siram pula memang elak kena pada bahagian daun dan bunga. Siram terus pada pangkal pokok sahaja. Ia bagi mengelak atau mengurangkan serangan kulat dan blackspot. Tambahan, bunga susah nak kembang mekar kalau terkena air yang banyak.

Bak kata pepatah “yang lama dikelek, yang baharu di dukung,” tanpa ada yang lama masakan ada yang baru. Pembaharuan gaya dan cita rasa manusia bergerak seiring dengan perubahan zaman. Justeru banyak elemen atau pun gaya hidup masyarakat zaman dahulu sedikit sebanyak semakin terus dilupakan dan ditinggalkan. Sungguhpun begitu tidak salah andai ingin menyuburkan kembali nostalgia zaman kanak-kanak dengan menjadikan ia sebagai salah satu hiasan di laman-laman kediaman.

Malah tanpa anda sedari ia mungkin tampil lebih signifikan berbanding dekorasi taman yang lain kerana tampil unik dan tersendiri. Secara tidak langsung, sebagai pemilik taman kita berjaya menghalangnya daripada terus pupus dan hilang ditelan waktu. Barang lama ini juga adalah memori yang akan sentiasa terpahat di minda malah mengingatkan kita akan asal usul budaya masyarakat sejak dulu hingga kini.

Ya, benar. Surat khabar merupakan elemen karbon yang boleh dijadikan kompos. Jika di rumah anda mempunyai banyak akhbar lama, boleh lah cuba komposkan ia. Jika tempat kerja anda banyak shredded paper, jangan dibuang, ambil dan kitarlah menjadi kompos yang berguna pada tanah dan tanaman.

Surat khabar Ini sebenarnya merupakan sumber yang tinggi kandungan karbon. Jadi ia memang sesuai dijadikan bahan untuk proses pengomposan. Cuma perlu ditambah kandungan Nitrogen supaya ia dapat menjalani proses pengomposan yang sempurna.

KAEDAH PEMBUATAN

1. Carikkan/koyakkan sebanyak 1 kg surat khabar (yang sudah siap ‘shred’ boleh teruskan pada next step).

2. Rendamkan surat khabar tadi di dalam air tanpa klorin. Biar kan keseluruhannya meresap dengan air.

3. Angkat dari rendaman dan toskan supaya kelembapan 50%-60%. Kalau boleh jangan bagi ada yang menitik bila diperah.

4. Gaulkan dengan apa-apa jenis tinja seperti lembu, kambing, ayam, arnab. Gunakan tinja dengan jumlah 1 kg untuk digaulkan bersama dengan surat khabar tadi (gunakan nisbah C/N 1:1). Gaul sehingga ‘sebati’. Time ni boleh semburkan EM atau apa-apa bahan yang mengandungi bakteria baik untuk mempercepatkan proses pengomposan.

5. Perap selama 3 minggu. Tapi perlu buat pemantauan juga sepanjang proses pengomposan, balikkan atau ‘turning’ kompos sekurang-kurangnya seminggu sekali.

6. Bila kompos sudah matang dan sedia untuk digunakan. Anda boleh lah gunakan ia pada semua jenis tanaman. Cacing sangat suka pada kompos ini dan ada yang membuat vermikompos menggunakan proses yang sama seperti ini.


Ini 6 Jenis Sayur Umbisi Yang Mudah Di Tanam Dalam Pasu

Sengkuang sering kali dijadikan salah satu bahan dalam rojak buah yang popular di kalangan masyarakat Malaysia. Penanaman tanaman jenis perrenial memerlukan keadaan cuaca yang berkelembapan tinggi. Juga dikenali dengan nama Mexican potato, tanaman memanjat ini menghasilkan ubi yang boleh dituai dalam masa 6 bulan usia tanaman. Akarnya mampu tembus jauh ke dalam tanah sehingga anda perlu menggali dalam untuk mendapatkan hasil ubinya. Digalakkan memangkas bunganya agar pertumbuhan fokus kepada ubinya. Manakala kekacang pada tanaman ini tidak boleh dimakan kerana bertoksik.

Waktu menanam: Bila-bila masa kerana ia merupakan tanaman tropika, sesuai dengan iklim negara. Lazimnya cara penanaman menggunakan kaedah semaian biji benih secara terus.

Waktu menuai: Harus tunggu matang sehingga sekurang-kurangnya 6 bulan usia tanaman.

Keledek memiliki kelebihan kerana sesuai ditanam di pelbagai jenis tanah termasuklah di tanah kurang subur, dengan adanya pembajaan sempurna. Tanaman tropika ini boleh hidup subur dalam julat suhu  27 hingga 30 darjah Celsius iaitu dalam cuaca yang panas. Penyiraman harus dilakukan selalu bagi mengelakkan tanah kering dan pertumbuhan akar yang sempurna.

Waktu menanam: Penanaman menggunakan cara keratan batang dan pucuk pokok yang sedang menjalar. Boleh ditanam bila-bila sahaja kerana ia merupakan tanaman tropika yang serasi dengan iklim negara.

Waktu menuai: Hasil boleh dituai antara 4 hingga 6 bulan usia tanaman bergandung kepada jenis dan penjagaan.

Lobak merah merupakan satu tanaman akar atau umbisi yang tidak sukar ditanam. Ia memerlukan kedalaman tanah sekurang-kurang 30 cm atau 1 kaki. Oleh demikian, ia masih boleh ditanam dalam bekas atau pasu, selain batas. Penyiraman sekurang-kurangnya sekali sehari bagi memastikan pertumbuhan akar sempurna. Lobak boleh dijadikan medium untuk mengajak kanak-kanak berkebun kerana memiliki warna terang dan penjagaan yang tidak terlalu sukar. Selain memiliki akar yang manis, daunnya juga boleh dimakan.

Waktu menanam: Penanaman dengan cara semaian biji benih dalam bekas semaian. Pastikan kelembapan tanah tinggi dan mendapat pancaran cahaya matahari mencukupi untuk ia bercambah.

Waktu menuai: Lobak merah boleh dituai dalam masa 8 minggu usia tanaman.

Jangan disangka tanaman yang berasal dari Amerika Selatan ini tidak boleh hidup subur di Malaysia. Kentang boleh hidup subur di dalam tanah berpasir yang berasid. Sediakan tanah yang berkedalaman 6 inci bagi membolehkan ubi kentang bercambah sempurna, sama ada dalam bekas atau batas. Penanaman menggunakan ubi yang bertunas dan pastikan bahagian ubi ditimbus dengan baik agar tidak terdedah pada cahaya.

Waktu menanam: Lazimnya kentang ditanam dengan cara menggunakan ubi yang sudah bertunas. Pastikan tunas mengarah ke atas ketika ubi ditanam.

Waktu menuai: Kentang boleh dituai selepas 14 hari daunnya kelihatan layu atau lebih kurang 10 minggu selepas ditanam.

Lobak putih datang daripada jenis Brassica iaitu satu keluarga dengan kubis. Penanamannya tidak terlalu sukar kerana ia cepat membesar, berbeza dengan tanaman umbisi lain iaitu sekitar 5 hingga 6 minggu sahaja. Anda boleh menanam lobak putih di dalam pasu kerana penanaman secara organik tidak menghasilkan lobak yang terlalu besar dan panjang seperti di pasaran. Tanah yang digunakan mempunyai pH yang neutral.

Waktu menanam: Penanaman dilakukan dengan cara semaian biji benih.

Waktu menuai: Selepas 5 atau 6 minggu lobak putih boleh disemai, atau memiliki sais sebesar bola golf.

Satu lagi tanaman yang mula mendapat perhatian penanamannya di Malaysia. Ramai tidak menyangka ubi bit merah atau Beta vulgaris boleh hidup subur pada iklim tropika memandangkan sebelum ini di ditanam meluas di Amerika Utara dan Britain. Akarnya membentuk ubi yang bulat atau lonjong. Pastikan tanah gembur dan lembap agar akarnya tumbuh sempurna dengan pH sekitar 6 hingga 7. Bukan sahaja ubinya yang manis dan lazat dinikmati, daun ubi bit juga boleh dijadikan makanan berkhasiat.

Waktu menanam: Disyorkan penanaman pada awal musim hujan. Semaian biji benih. Rendam dahulu biji benih semalaman sebelum ia disemai keesokannya.

Waktu menuai: Boleh dituai apabila ubinya bersaiz bola kriket atau dalam jangka masa 2.5 hingga 3 bulan.

Pokok Janda Kaya atau nama saintifiknya Mussaenda Pubescens antara tanaman hiasan yang kebiasanya melatari landskap kediaman dahulu kala yang semakin dilupakan. Tapi, kenapa orang dulu-dulu tanam pokok ni dilaman ye?

Orang dulu-dulu tanam pokok di laman bukan sebab nak cantik je. Tapi ada manfaat kesihatan yang lain juga. Tambahan, pokok janda kaya ni tahan lasak dan tak perlu penjagaan yang rapi pun.

ni Pokok  adalah sejenis pokok hiasan yang mempunyai banyak cabang, boleh mencapai ketinggian 4 meter dan berbunga sepanjang tahun. Daunnya berwarna hijau lembut dan mempunyai permukaan berbulu halus seperti baldu. Terdapat 2 jenis Pokok Janda Kaya yang biasa dijumpai iaitu bunga pink atau bunga Putih

Ramai yang minat dan teringin sangat nak tanam sayur sendiri kan? Tapi ada beberapa perkara yang sentiasa menjadi alasan dan halangan. Antaranya ialah, tak ada masa, tak sempat nak siram, nanti pokok mati, peralatan nak berkebun mahal, tak ada ruang dan macam-macam lagi lah.

Ni, sini LAMAN impiana nak ajak semua tanam kangkung dengan tidak menggunakan modal yang tinggi, paling mudah di tanam, tak perlu ruang yang luas, tak perlu siram hari-hari dan yang paling penting, cepat dituai.

Berikut adalah langkah-langkah untuk tanam kangkung hanya dengan menggunakan besen dan penapis yang telah disediakan oleh Baja AB Plus Premium

1) Sediakan bekas untuk menakung air baja di bahagian bawah

2) Sediakan satu bekas berlubang-lubang kecil untuk bubuh biji benih kangkung. Pastikan saiz bekas tersebut lebih kurang sama.

3) Isikan air baja AB Plus sehingga melepasi sedikit dari dasar bekas yang berlubang-lubang. Taburkan benih-benih kangkung seperti di dalam gambar.

4) Tutupkan dengan kain gelap beberapa hari sehingga akar dan pucuk kangkung keluar (seperti taugeh)

5) Apabila pokok kankung sudah mempunyai daun, pokok kangkung sudah boleh diletakkan kepada cahaya matahari. (pastikan paras air kena kepada akar pokok)

6) Keadaan pokok kangkung apabila diletakkan di cahaya matahari secara terus.

8) Apabila sudah 3 ke 4 minggu pokok kankung sudah boleh di tuai dimasak belacan

Banyak cara untuk hasilkan baja organik. Namun ada orang kata baja organik keberkesanan terhadap tanaman terutamanya untuk penghasilan buah yang lebat dan bersaiz mega tidak sehebat penggunaan baja kimia. Hakikatnya jika campuran baja organik yang dihasilkan seimbang dan membekalkan keperluan sempurna kepada tanaman, bukan setakat dapat menghasilkan buah bersaiz gergasi malah baik untuk kesihatan. Ha… Nampak tak baja organik ternya kebatannya langkawi baja kimia.

Berikut antara campuran atau resepi baja organik yang lebih hebat dari baja kimia:

Bahan-bahan:

Gula merah (1 kg) (dicairkan dengan 200 mL air)

Bahan Kisar (A)

Kulit pisang (700g)
Kulit udang (belum dimasak) (200g)
Kulit telur (100g)

Alatan:

1. Bekas besar

2. Botol plastik 1.5 L (Botol mineral water besar)

Cara-cara:

1. Campurkan segala bahan di dalam bekas dan gaul rata

2. Setelah itu masukkan ke dalam botol 1.5 L.

3. Tutup dengan kain kasar agar tiada serangga masuk. Penggunaan kain agar berlaku proses pengudaraan untuk mikrob bekerja.

4. Peram selama 20 hari.

5. Setelah itu, tapis cecair hasil peraman.

Penggunaan:

1. Campurkan baja cecair bersama air dengan nisbah 1:20 (baja cecair: air). Contohnya 10 mL baja dengan 200 mL air.


4 Homestay Bercirikan Seni Bina Tradisional

Zaman sekarang, rumah yang menerapkan ciri-ciri tradisional memang jarang sekali kita dapat lihat. Barang kali, ada juga yang telah lupa akan seni bina tradisional. Bagi anda yang ingin merasai sendiri dan menghayati nilai seni bina tradisional yang semakin ditelan zaman, ini antara lokasi yang patut anda kunjungi.

Pause Ipoh. Sebuah lagi lokasi terbaru homestay menjadi buruan bagi mereka yang berkunjung ke pekan Hipster ini. Terletak di Taman Kampar Ipoh, Pause Ipoh dibina di dalam sebuah unit rumah teres lama yang menempatkan 3 buah bilik yang disewakan pada kadar RM 300 untuk satu malam.

Pause Ipoh harus menjadi pilihan anda yang merancang percutian di Ipoh bukan sekadar dek harganya yang amat berpatutan malah dekoarsi yang di ilhamkan pemilik amat berbeza.

Jika dilihat seawal pemilikkan kediaman ini, banyak ubah suai perlu dilakukan. Namun, pemilik tidak sama sekali tidak merombak sturktur utamanya kerana ia mempunyai nilai artistik yang tersendiri.

Cukup sekadar memberi kemasan pada lantai, cat baru serta perincian terutamanya pencahayaan agar dapat memberi aura dan nafas baru kepada kediaman ini. Jom kita tengok transformasi yang telah dilakukan.

Apabila menjelang sahaja musim cuti persekolahan, sudah pasti ada yang di kalangan anda sudah mula merancang percutian bersama keluarga tercinta. Meski ada pelbagai tempat peranginan yang menarik di serata negara, pasti ada yang berasa bingung dalam membuat pilihan lokasi percutian.

Tahukah anda, kini ada sebuah tempat peranginan dan penginapan yang sangat menarik terletak di kawasan Serendah, tidak jauh dengan pusat bandar Kuala Lumpur iaitu Tasik Kebun Resort.

Mesti ada yang tertanya-tanya kan, apa yang menariknya mengenai tempat penginapan Tasik Kebun Resort ini. Untuk maklumat anda, Tasik Kebun Resort ini telah dibangunkan di sekitar kawasan perkebunan yang sangat cantik.

Di samping itu, di sekitar kawasan tempat penginapan ini dikelilingi dengan pohon-pohon hijau semula jadi. Maka oleh itu, lokasi tempat penginapan ini sememangnya amat sesuai bagi anda yang pencinta alam semula jadi.

Selain itu, Tasik Kebun Resort ini menyediakan tempat penginapan yang sangat selesa dan cantik. Lihat sahaja lah dekorasi hiasan dalaman ruang kamar yang disediakan, tampak begitu sangat kemas dan cantik.

Sudah pasti, dengan kelengkapan yang sangat kemas dan cantik ini akan memberikan pengalaman penginapan yang sangat selesa buat anda. Tak begitu?

Kolam renang yang disediakan juga kepada para penggunjung juga boleh tahan, tidak begitu menghampakan kerana ia kelihatan seperti sebuah kolam renang hotel yang bertaraf lima bintang!

Lihat sahaja di kawasan kolam renang, anda pasti akan merasai pengalaman yang menyeronokkan!

Sumber: Facebook Pemburu Tiket Murah

Hujung tahun je pasti semua mencari lokasi untuk menikmati cuti panjang bersama keluarga. Legoland sudah, Hello Kitty Town sudah, Langkawi sudah, Kota Kinabalu sudah, Cameron Highlands sudah, mana lagi ya?

Bosan dengan percutian yang biasa? IMPIANA nak share beberapa tempat yang mungkin jarang digembar gemburkan di media sosial dan kurang promosi yang membuatkan tempat ini menjadi lebih eksklusif.

Jangan risau dengan harga, kalau dah kata lokasi tersebut eksklusif. Pasti ada tawaran hebat di dalam laman web pakej percutian. Setahun sekali mencipta memori indah dengan keluarga tercinta apa salahnya kan!

Inginkan percutian yang mendamaikan? Anda pasti sedang mengangguk-anggukkan kepala sekarang. Siapa yang tidak mahu bukan?

Namun, untuk ibu-bapa, percutian mendamaikan itu amat diingainkan jika membawa anak-anak kecil bersama.

Banyak resort yang menawarkan fasiliti dan kemudahan untuk kanak-kanak. Ini bakal melekakan anak-anak yang dalam kepala mereka, hanya memikirkan tentang tiga perkara; main, main, main……

Lokasi ini juga mempunyai tarikan dari segi seni bina lama yang mampu menjadi tarikan.

Namun, untuk ibu-bapa, percutian mendamaikan itu bakal menjadi mimpi ngeri jika semua anak-anak diangkut bersama. Apa tidaknya, kadang-kadang jadi lebih penat daripada biasa dek melayan kerenah anak-anak.

Foto Kredit: meritushotels.com

Resort Meritus Pelangi Beach & Spa, Langkawi ada menubuhkan Kelab KiKi untuk kanak-kanak berusia empat hingga 12 tahun. Kelab ini menyediakan pelbagai aktiviti menarik antaranya berhibur dengan maskot kelab, bermain di taman permainan, berenang di kolam malah restorannya siap dilengkapi dengan kerusi kecil, kertas lukisan dan permainan. Menarik bukan? Ibu bapa tak perlu gusar jika inginkan kedamaian dalam percutian kali ini.

Foto Kredit: hardrockhotels.net

Jika anda mempunyai anak remaja, bolehlah menginap di Hotel Hard Rock, Pulau Pinang yang bukan sahaja menjanjikan keriangan berterusan malah kolam renang berkeluasan 2,400 kaki persegi lengkap dengan kepulauan pasir serta papan gelongsor pasti kena dengn cita rasa mereka.

Menariknya kolam renang boleh dikatakan keliling hotel. Sangat besar. Ada kolam renang di dalam bangunan juga bagi mereka yang inginkan privasi.

Sambil anak-anak mandi di kolam, mak ayah boleh berehat di sauna dan gym.

Kolam renang persendirian membuatkan rasa lebih privacy, aktiviti untuk anak-anak memberi kepuasan pada mereka tatkala menghabiskan masa lapang waktu cuti sekolah ini. Menariknya lagi konsep moden dalam ruang hotel ini membuatkan rasa lebih selesa dan nyaman dalam sentuhan hotel pilihan ini.

Menariknya terdapat 4 tema bilik yang anda boleh pilih, Pirate, Adventure, Kingdom, Ninjago. Rasaikan pengembaraan sebenar di dalam bilik.


Mengapa Mesin Basuh ‘Front Load’ Kena Guna Serbuk Pencuci Khas?

Bagi anda yang mempunyai mesin basuh pakaian jenis ‘front load’ di rumah, mungkin ada yang di kalangan anda yang tidak tahu sebenarnya untuk menggunakan mesin basuh seperti ini memerlukan serbuk pencuci pakaian khas untuk cucian mesin basuh jenis ‘front load’.

Untuk pengetahuan anda, tidak semua serbuk pencuci kain sesuai dan boleh digunakan untuk mesin basuh jenis ‘front load’. Selain itu, anda juga perlu tahu bahawa untuk mesin basuh jenis ‘front load’ ini memerlukan penggunaan serbuk pencuci jenis ‘Low Sudsing Detergent’.

Hah! Apa itu ‘Low Sudsing Detergent’? Mesti ada yang tertanya, betul tak? Untuk maklumat anda, serbuk pencuci jenis ‘Low Sudsing Detergent’ ini mempunyai fungsi untuk mengawal kadar kapasiti buih sabun yang dihasilkan.

Kebanyakkan serbuk pencuci kain yang lain akan menghasilkan buih yang sangat banyak, jadi ia tak sesuai untuk digunakan pada mesin basuh jenis ‘front load’ yang hanya menggunakan sedikit air ketika proses mencuci.

Namun begitu, tidak banyak serbuk pencuci khas untuk mesin basuh ‘front load’ yang ada di pasaran luar. Ada beberapa jenama serbuk pencuci khas untuk mesin basuh ‘front load’, antara jenama yang popular dan ada di pasaran adalah TOP dan Persil.

Jadi macam mana nak tahu pula serbuk pencuci itu khas untuk mesin basuh ‘front load’? Kebiasaannya, serbuk pencuci khas untuk mesin basuh seperti ini tertera tulisan ‘Low Suds Detergent’ pada bungkusan serbuk pencuci.

Sumber: Instagram Ainasyafiqka

Memori gambar yang diambil dalam telefon bimbit atau kamera digital perlu di abadikan untuk tatapan terutamanya buat keluarga. Tidak semestinya anda perlukan bingkai gambar khas untuk mengabadikan foto berkenaan dan tidak semestinya ia melibatkan kerja-kerja tebuk atau memaku dinding. Hanya berbekalkan pita pelekat, sebuah dinding memori atau foto wall dapat di hasilkan dengan mudah. Malah, gaya susunan yang kreatif dapat dihasilkan dengan mudah. Berikut inspirasi foto wall untuk pembaca impiana

Bunga kertas antara tanaman “less maintenance” dan tak kedekut bunga. Tambahan, bunganya yang pelbagai warna menjadikan tanaman yang kusam kelihatan ceria dengan kehadirannya. Namun, umum tahu pokok bunga kertas kebiasaannya dijadikan sebagai tanaman bonsai atau sesuai di dalam pasu.

Ada satu lagi kaedah atau cara tanam pokok bunga kertas yang ramai tak tahu. Pokok bunga kertas juga sesuai ditanam di dalam pasu tergantung. Namun, ia perlukan cantasan yang kerap bagi mengawal tumbesaran dan merangsang penghasilan bunga yang banyak selain pembajaan.

Nak tahu macam mana tanam bunga kertas dalam pasu? Tonton video yang disediakan

Sudah bermacam-macam cara dan teknik untuk masak daging sampai empuk dilakukan tetapi setelah selesai memasak, hasilnya daging masih lagi kenyal dan liat. Kadang-kala sampai berjam-jam ambil masa untuk masak daging. Kalau anda peminat daging goreng memang bercinta lah nak makan kalau tak beli daging batang pinang.

Tak akan lah asyik nak beli daging batang pinang sahaja kan. Jom IMPIANA kongsikan tip mudah nak masak lauk daging kegemaran anda supaya daging cepat empuk dan masak dengan sempurna.

Tambahan pula, tidak lama lagi kita akan menyambut bulan Ramadan yang bakal menjelang tiba, jadi sudah pasti ramai yang mahu cara mudah untuk memasak daging supaya empuk untuk dijadikan sebagai menu juadah berbuka puasa. Maklumlah, kalau boleh sepanjang bulan Ramadan kita berpuasa sentiasa mahu lakukan perkara yang lebih mudah serta menjimatkan masa.

Ada pula yang kata nanti pakai ‘pressure cooker’ kan senang. Ye! benar tapi tak semua mampu milikinya. Tidak mengapa, sesiapa yang memiliki barangan elektronik ini di rumah, kira beruntung lah anda! Tetapi yang masih belum memiliki periuk ini, IMPIANA kongsikan cara mudah yang ‘confirm’ daging lembut.

Tip masak daging lembut tanpa ‘pressure cooker’, sewaktu memasak daging anda disarankan untuk meletakkan sudu besi di dalam kuali tersebut. Tidak perlu lah guna sudu besar, sudu yang kecil pun dah memadai.

Jadikan ia seolah-olah anda masak daging tersebut bersama sudu sekali. Kalau anda tidak percaya, anda boleh mencuba cara ni di rumah. Nanti kongsikan pengalaman anda masak daging bersama IMPIANA ye.

Foto: Sumber Carian Pinterest


Pengasas Ella Furniture, Puan Nur Laila Alway Wanita Hebat Yang Berjaya Ceburi Industri Perabot Tempatan

Bagi anda yang masih belum mengenali dengan jenama perabot Ella Furniture ini, ia sebenarnya merupakan satu jenama perabot keluaran tempatan yang telah diasaskan oleh usahawan wanita hebat Puan Nur Laila Alway.

Pada ketika ramai yang bergelut untuk mencari sumber pendapatan sewaktu perlaksanaan Perintah Kawalan Pergerakan (PKP) oleh kerajaan Malaysia akibat penularan wabak Covid-19 di seluruh negara, namun berbeza pula nasib yang dialami oleh Puan Nur Laila Alway atau lebih dikenali Puan Ella.

Ini kerana, rezekinya dalam bidang dunia perniagaan semakin mencurah-curah sewaktu kali pertama kerajaan Malaysia mengumunkan PKP pada Mac tahun 2020.

Walaupun telah banyak perniagaan terjejas disebabkan oleh PKP pada ketika itu, jenama Ella Furniture pula berjaya mencatatkan keuntungan yang sangat memberangsangkan sehingga melebihi satu juta ringgit.

Untuk pengetahuan anda, Ella Furniture telah mula berjinak-jinak dalam bidang perniagaan perabot tempatan semenjak tahun 2019 dan merupakan pengeluar perabot ‘Chesterfield Premium’ buatan tangan nombor 1 di Malaysia.

Maka oleh itu, perabot keluaran jenama Ella Furniture ini telah dikenali sebagai salah satu jenama yang berkualiti tinggi dan dipercayai ramai.

Umum mengetahui, bidang perniagaan perabot tempatan sebelum ini kebiasaanya dipelopori oleh kaum Adam dan bukan Bumiputera tetapi dengan keberadaan Puan Ella dalam bidang perniagaan ini membuktikan bahawa kaum Hawa juga mampu setanding dan berjaya dalam industri ini.

Meskipun Puan Ella merupakan graduan lulusan ijazah sarjana bidang kejuruteraan, tetapi dengan semangat dan usaha yang komited tidak menjadikan penghalang buat wanita kelahiran dari negeri Kelantan ini berjaya dalam bidang perniagaan perabot tempatan.

Setelah 3 tahun menceburi bidang perniagaan perabot tempatan, Puan Ella sebagai pengasas jenama Ella Furniture telah mengorak langkah untuk memperluaskan lagi jenamanya di pasaran tempatan sebagai penaja utama rancangan rekaan hiasan dalaman rumah Impiana Makeover Ruang Selebriti.

Impiana Makeover Ruang Selebriti telah mula bersiaran episod pertama di saluran Astro Ria pada tanggal 6 Januari dan berakhir 10 Mac lalu.

Jadi, terima kasih diucapkan kepada semua yang telah menonton dan adakah kita akan berjumpa lagi di musim akan datang? Sama-sama kita nantikan…

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Dapur, selain merupakan tempat kegemaran seisi keluarga, juga dikenali sebagai jantung bagi sesebuah kediaman. Ini kerana banyak perkara penting yang terjadi di dapur. Oleh itu, dapur yang selesa, luas dan cantik sememangnya akan menjadi idaman ramai orang.

Bagi pemilik, Puan Rozie Rozaini dari Pulau Pinang, pemilihan rona putih yang digabungkan bersama aksesori emas untuk tampil lebih eksklusif. Elemen pokok-pokok hijau juga menjadikan dapur kediaman Semi D ini lebih nyaman dan sejuk mata memandang.

Dapur yang berkeluasan 338 kaki persegi ini dilengkapi dengan kaunter pulau bagi memudahkan pemilik menyelesaikan tugasan. Ruang ini juga mempunyai skylight bagi membenarkan pencahayaan natural masuk ke kawasan dapur.

Dengan berpandukan konsep inggeris kontemporari, pemilik mendapat idea melalui carian internet dan juga hasil dari perbincanganbersama suami dan kontraktor.

Oktober 2017 – Penantian telah berakhir apabila Index Living Mall dan IMPIANA telah mengumumkan 33 orang pemenang Peraduan Bonanza Raya Index Living Mall; sempena musim perayaan July lalu. Pertandingan ini disertai lebih 1000 penyertaan daripada pelanggan yang datang membeli belah di Index Living Mall melalui resit pembelian mereka.
Pemenang utama iaitu Puan Roziana binti Ahmad menerima baucer pembelian Index Living Mall bernilai RM2,000. Penyerahan hadiah telah diadakan secara tidak lansung di Index Living Mall cawangan IOI, Puchong dan disampaikan oleh pihak Index Living Mall dan IMPIANA kepada pemenang pada.
“Saya berasa amat terkejut pada mulanya apabila dihubungi oleh IMPIANA dan diberitahu bahawa saya merupakan pemenang bagi peraduan ini. Saya menghantar penyertaan dengan resit pembelian RM150 di sini pada Julai lalu dan kini saya telah memenangi baucer bernilai RM2,000. Terima kasih Index Living dan Impiana”, jelas Puan Roziana.

Bagi anda yang menetap di tanah air, mungkin ada segelintir di kalangan anda yang masih belum mengenali dengan syarikat pengeluar barangan kelengkapan rumah, Wells yang merupakan sebuah jenama terkemuka di negara Korea.

Untuk maklumat anda yang khususnya tidak pernah mendengar atau mengenali dengan lebih dekat jenama Wells ini telah mula menapak di pasaran Malaysia bermula pada pembukaan tahun 2023.

Namun begitu, meski jenama ini baru sahaja mula mengorak langkah dalam pasaran Malaysia, jenama Wells sebelum ini telah mengetengahkan rangkaian produk seperti mesin penapis air dan udara kepada orang ramai selama lebih 21 tahun di negara Korea. Hebat bukan?

Terbaharu, bagi memgembangkan lagi jenama ini di pasaran tanah air serta Asia Tenggara, bagi pembukaan tahun baharu 2023 ini Wells Malaysia kini telah membuka ‘showroom’ yang pertama di Malaysia yang terletak di Bangsar, Kuala Lumpur, secara rasmi pada tanggal 11 Januari 2023.

Disifatkan sebagai satu langkah yang sangat komprehensif untuk jenama Wells Malaysia, dengan pembukaan ‘showroom’ yang pertama ini sudah pasti ia akan membolehkan orang ramai dan seluruh rakyat tanah air berpeluang untuk merasai sendiri pengalaman menggunakan serta melihat kesemua rangkaian produk jenama ini.

Jadi, jangan lepaskan peluang untuk berkunjung di ‘showroom’ Wells Malaysia yang pertama di Malaysia ini dengan segera. Ingin tahu waktu operasinya? jangan bimbang! Untuk pengetahuan anda, ‘showroom’ ini beroperasi pada setiap hari, dari jam 11 pagi sehingga 8 malam.

Alamat lokasi: 110, Jalan Maarof Bangsar, 59000 Kuala Lumpur.


Cari Idea Menghias ‘Laundry Area’

MARI KITA BASUH KAIN! adakala pening kepala juga mana nak diletak mesin basuh. Dapur yang ada kecil, ruang balkoni pula sesak. Jadi bagaimana boleh kita manfaatkan ruang yang ada untuk penyediaan ruang mencuci baju?

Kita mungkin agak keliru mana nak letak mesin masih di rumah. Di dapur atau di pinggir bilik mandi mahupun di luar sahaja area dapur basah? Sebenarnya mesin basuh perlu ditempatkan di kawasan khas untuk membasih. Namun kediaman kita tidak punya ruang luas untuk membasuh, ia dlihat lebih sesuai ditempatkan pada area dapur basah atau di kondomonium sekarang, ia ditempatkan di luar,khas untuk dapur basah.

Jika anda sudah mempunyai ruang untuk mencuci baju, jangan lupa sertakan sama beberapa kelengkapan seperti rak untuk menempatkan segala sabun dan cecair pencuci. Begitu juga bekas cucian atau bekas kain kotor dan bersih. Termasuk ampaian kecil atau papan penggosok jika anda menggosok di ruang membasuh ini juga.

Benar setiap kali membasuuh kawasan ini agak sibuk dan mungkin sahaja lembab tetapi kelebihan menempat segala keperluan di kawasan separa terbuka ini memberi kita kitaran udara yang bagus dan segar. Anda boleh menjemur atau memilih mesin basuh muatan depan. Hias dengan kreatif dan anda yang mempunyai sudut membasuh yang luas mungkin juga boleh membina kabinet bina dalam untuk memastikan ia kemas dan tertutup.

Pengalaman menarik ini terhidang dalam pakej lengkap di Tiarasa Escapes yang terletak di Janda Baik. Lebih uniknya, percutian di Tiarasa Escape berkonspekan glamping di mana bilik inapnya dibina dari khemah safari dengan tatapan dekorasi gaya mewah mengikut tema tersendiri.

Tiarasa Escape merupakan milik Pengarah terkenal Puan Sri Tiara Jacquelina. Kenangan ketika kecil dan pengalaman berada di negara orang menjadi inspirasi untuk dikongsikan bersama sehingga terbinanya sebuah resort mewah dengan gaya yang tersendiri.

Untuk memastikan segala hasrat dan impian berjaya dizahirkan dengan pakej sempurna, kontraktor dan arkitek landskap dari WHZ Environmental Design Sdn. Bhd. telah dilantik. Syarikat perunding dan pembina landskap yang tidak asing lagi untuk industri landskap yang berpusat di Kuala Lumpur ini sinonim dengan pembinaan berskala besar terutamanya dalam pembinaan mampan landskap di seluruh Malaysia.

Objektif pemilik adalah untuk mengekalkan sebaik mungkin aset semula jadi yang tersedia. Oleh itu sebelum melakukan sebarang kemajuan pembangunan, perunding telah melakukan sebuah inventori di mana mendapati selain sungai utama iaitu Sungai Nerong melintasi lot resort ini, terdapat sebuah laluan mata air yang berpunca dari bawah tanah di tengah-tengah tapak.

Selain itu juga, pokok buah perlu dikekalkan untuk menjadi salah satu tarikkan tambahan. Oleh kerana lot resort ini terletak di kawasan yang sedikit bercerun, rekaan dan keseluruhan resort perlu mengikut kontur sedia ada. Kerja-kerja ground work yang melibatkan pemotongan dan penambakkan tanah hanya ditahap minima bagi mengurangkan impak persekitaran sedia ada.

Selain berdasarkan inventori sedia ada terdapat di dalam lot pembangunan resort ini, pemilik dan pereka turut melakukan kajian terhadap persekitaran tapak agar tidak menerima impak kepada pembangunan yang dimajukan di dalam resort. Antara yang dititik beratkan adalah sosio dan budaya yang tersedia, penggunaan bahan-bahan semula jadi seperti kayu dan batu, penglibatan komuniti setempat dan kajian terhadap kualiti air.

Berdasarkan dari inventori tersedia, Pereka membina sebuah resort berkonsepkan glamping yang diimpikan Puan Seri Tiara. Fokus utama adalah penyediaan landskap yang lestari. Mata air yang terdapat di tengah-tengah lot dimanfaatkan dengan dijadikan sebagai sebuah kolam dengan bentuk organik agar menyatu dengan landskap tersedia. Batu besar yang tertanam di dalam tapak tidak digugat kedudukannya dan dijadikan sebagai elemen unik kepada keseluruhan set landskap.

Terdapat 20 buah khemah mewah gaya safari dan 5 buah villa tree top lengkap dengan penghawa dingin, bilik mandian tub dan tandas dibina dengan ciri terbuka yang membuatkan gaya bilik air ini lebih menarik. 20 biji khemah mewah gaya safari diinspirasikan melalui era pengembaraan White Rajah yang merupakan salah seorang pemerintah British di Sarawak. Selain itu juga, aksesori etnik Sarawak dipadukan menjadi perincian bagi keseluruhan dekorasi khemah penginapan.

Bagi 5 buah villa tree top pula, ia memaparkan konsep dekorasi dalaman yang menjadi impian pemilik seusia kanak-kanak. Setiap villa di lengkapi anjung sebagai ruang santai memberi peluang kepada pengunjung menikmati kesegaran alam yang tersedia. Konsep utama dekorasi rumah pokok ini adalah Boho Chic dan gaya Coachella.

Bagi mempelbagaikan lagi aktiviti di Tiarasa Escapes, pemilik turut menyediakan restoran diberi nama Rasa in the Rainforest yang sedia menyediakan hidangan di waktu pagi, tengah hari dan malam. Memberi pilihan, pengujung turut boleh menikmati hidangan di The Red Dragonfly Poolside Cafe.

Antara aktiviti lain yang menarik turut ditawarkan di Tiarasa Escapes adalah Jungle walk, bird watching, moonlight cinemas, Daily Lighting Of The Magical Bonfire Ceremony, Riverside picnic dan pelbagai lagi. Selain menjadi penginapan gaya glamping, Tiarasa Escapes turut menerima tempahan untuk sebarang majlis keraian atau perkahwinan dan team building.

Berdasar kepada keseluruhan tatapan yang dizahirkan pereka dan inspirasi diberi pemilik menjadikan resort gaya glamping ini bukan sahaja menjadi ikon dan membangunkan industri pelancongan Malaysia malah industri landskap sendiri. Melalui kriteria perancangan dan pembangunan yang telah dilakukan, Tiarasa Escape dinobatkan sebagai Project Of The Year, Malaysia Landscape Architecture Award 2018 oleh penal juri yang telah dilantik oleh Institut Landskap Malaysia (ILAM) Pada malam gala bulan April yang lalu.

Nak tahu lebih detail tentang cita rasa Datin Seri Tiara dalam menzahirkan resort gaya galamping ini, apa kata kita tonton video 360 yang disediakan:

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!

Hyun Bin beli villa mewah bernilai lebih RM16 juta secara tunai, siap boleh nampak ‘Han River’. Kediaman pasangan pelakon Korea terkenal Hyunbin dan Son Ye-jin itu telah mencuri perhatian ramai. Terbaharu menerusi program tvN ‘Free Doctor’ yang bersiaran pada 29 Mei lalu telah memaparkan kediaman rumah milik beberapa pasangan selebriti Korea.

Rumah pasangan pelakon utama drama ‘Crash Landing On You’ iaitu Hyunbin dan Son Ye-jin turut telah dipaparkan. Kediaman pasangan bahagia ini terletak di W High-class House di Kampung Achiul, Guri-si, Gyeonggi-do.

Kediaman yang diduduki oleh pasangan ini adalah merupakan sebuah villa mewah yang dibeli Hyunbin pada Januari 2021. Villa mewah ini bernilai 4.8 bilion won (RM16,712,732.21) dan dibeli secara tunai. Hebat! Beli secara tunai tu!

Menerusi siaran tersebut juga, turut dipaparkan bahagian tingkat satu villa tersebut. Menariknya di bahagian tersebut, dilengkapi dengan pelbagai kemudahan seperti lobi mewah. Paling mengujakan, pemandangan Han River juga boleh dilihat melalui tingkap kaca di bahagian ruang tamu.

Jom kita cuci mata melihat kediaman dan dekorasi kediaman pasangan Hyunbin dan Son Ye-jin ini!

ARTIKEL BERKAITAN:


English Rose Tumbuh Subur Dan Merimbun, Rupanya Ada ‘Rahsia’ Kena Amalkan

English rose tumbuh subur dan merimbun, rupanya ada ‘rahsia’ kena amalkan. Menanam pokok bunga rose bukanlah sesukar dulu lagi sekiranya kena dengan cara, kaedah dan juga penggunaan media yang tepat bagi menggalakkan pertumbuhan pokok yang sihat dan subur.

Ikuti cara serta tip mudah menanam bunga terutamanya pokok bunga English Rose ini dari baka-baka luar negara mengikut gaya dan kaedah English Rose Addarosa Puncak Alam. Pokok akan hidup subur, berbunga lebat, saiz bunga yang lebih besar seakan berada di cuaca tempat asalnya.

Langkah pertama buangkan medium asal dari poly beg. Merujuk kepada gambar contoh pembekal menggunakan sekam padi sebagai medium asas. Buang medium lama tersebut sehingga nampak urat akar atau lebih atau ikuti seperti gambar contoh.

Merujuk kepada kondisi akar pada pokok ini, pokok ini dikatakan sangat sihat kerana berakar putih. Sekiranya terdapat medium lama yang telah keras, ketuk secara perlahan dan pastikan ia terlerai.

Setelah medium lama dibuang, kemuadiannya spray akar tersebut dengan bancuhan racun kawalan serangga dan kulat supaya akar akan bertambah sihat.

Kemudian langkah seterusnya adalah penyediaan medium untuk proses menanam rose. Sediakan bahan utama iaitu tanah khas ros dan juga pati nutrien ibu medium sebagai bahan asas untuk penyediaan medium rose anda. Nisbah yang digunakan adalah 1 paket pati nutrien digaul bersama  2 kg tanah khas rose atau tanah 6 in 1. Gaulkan rata sehingga sebati.

Seterusnya sediakan pasu yang sesuai. Awal memasu tidak perlulah pasu yang terlalu besar. Kaedah ini supaya pokok akan mendapat nutrien yang secukupnya dan mempercepatkan proses tumbesaran pokok selain mengurangkan masalah kanker. Pastikan lubang tidak ditutup bagi melancarkan pengaliran air yg baik. Kemudian letakkan satu lapisan aduan medium di pasu.

Masukkan pokok yang telah dibuang 85-90% medium lama. Selerakkan akar secara mengembang supaya akar bebas dan mudah menerima serta mecari makanan atau nutrien.

Langkah seterusnya, tambahkan satu lapisan lapisan adunan medium pada permukaan akar pokok. Kemudian tekan keliling pasu tersebut, supaya medium terus dapat mencengkam akar dengan baik dan kemas. kemudian tambahkan atau habiskan adunan medium tadi.

Gunakan buloh sebagai penyokong pokok supaya pokok tidak goyang dan terus stabil. Sedikit info dalam proses ini iaitu apabila pokok yang tidak stabil kedudukannya akan melambatkan proses penstabilan kerana menyebabkan pokok bergerak-gerak dan menyebabkan akar turut terganggu kerana tidak memegang tanah dengan kemas. Ini baru dikatakan akar goyang. Kesan biasanya pokok akan layu dalam tempoh yang lama selepas dipasukan dan sekiranya berterusan ada kemungkinan terus mengering.

Seterusnya, lakukan sedikit cantasan dimana buang daun-daun yang tidak sihat, daun atau pucuk kering, putik baru yang tidak stabil serta blind shoot supaya mempercepatkan proses pengeluaran tunas baru.

Kemudian tanamkan segenggam baja Addarosa disekeliling pokok bagi mempercepatkan proses tumbesaran pokok. Caranya korek sedikit permukaan tanah kemudiannya kambus semula. Setelah selesai, siram pokok sehingga lenjun dan pastikan air membasahi keseluruhan pokok dan tanah. Selepas 5 minit disiram, sembur bancuhan kawalan perosak.

Akhir sekali, pokok yang telah siap dipasukan tadi diletakkan di bawah bumbung atau ditempat teduh selama 3-7 hari sehingga pokok nampak segar semula.

Langkah terakhir, petang keesokannya buat semburan Vitamin Booster bada keseluruhan pokok termasuk daun dan dahan bagi mempercepatkan serta menggalakkan proses tunas baru.

Untuk langkah penjagaan seterusnya, pastikan pokok anda dibaja, diberi vitamin booster dan formula kawalan tiga serangkai 3A Addarosa untuk pokok yang lebih sihat, subur, galak berbunga dan merimbun.

Pakar hartanah dan kewangan, Azizul Azli Ahmad ada berkongsi sebuah kisah perihal sahabatnya yang ada mengenali seorang wanita warganegara Indonesia telah menjalankan kegiatan perniagaan sewa hartanah di sekitar ibu negara.

Kongsinya menerusi satu hantaran di akaun media sosial Facebook memberitahu wanita berkenaan dikhabarkan telah memiliki sebanyak 17 buah kediaman untuk disewakan kepada orang ramai.

Maklumnya lagi, wanita yang berasal dari negara jiran itu dianggarkan telah memperoleh pendapatan bersih sekitar RM25,000 sebulan.

Nyata, hasil pendapatan yang diperolehi boleh disifatkan sebagai satu jumlah yang sangat besar dan memberangsangkan.

1. Kisah ini dari sahabat saya, ada kenalan wanita indonesia ini gigih usahanya.

2. Beliau sewakan Regalia Apartment, Kuala Lumpur pada kadar sekitar RM1800.

3. Dia sewakan Kadar sewa studio RM180 – RM200 semalam. Dia menjaga unit yang disewakan ini dengan baik.

4. Khabarnya beliau kini memiliki 17 kediaman yang dijaga dengan sempurna.

5. Pendapatan bersih setelah tolak sewa  sekitar RM25 500! Sahaja sebulan.

6. Suaminya penjawat awam gred biasa sahaja. Bukan pegawai yang berbaju batik sepanjang masa.

Dalam pada itu, pakar hartanah dan kewangan itu menasihati kepada orang ramai khususnya anak muda sentiasa berusaha sekiranya mahu menjadi seorang yang berjaya.

Akhirinya lagi, dia berharap agar perkongsian kisah ini mampu menyuntik dan menjadi pembakar semangat orang ramai untuk terus berjaya maju ke hadapan.

Tip pilih sinki dapur, jangan pilih yang cantik tapi bila guna rasa tak selesa, nak jaga pun susah. Sinki dapur merupakan perkakas dapur yang amat penting bagi melakukan aktiviti mencuci pinggan mangkuk dan juga bahan basah untuk memasak makanan.

Berikut dikongsikan tip memilih sinki dapur. Moga bermanfaat.

Serangga perosak tanaman sayur kebiasaanya adalah dari jenis serangga berbadan lembut seperti afid, agas, mealybug dan siput. Nak gunakan racun, takut bahaya sebab sayur tu akan dikonsum menjadi makanan kita. Jadi, Cara terbaiknya adalah menggunakan baja organik.

Adala lagi satu ramuan racun serangga organik yang wajib anda cuba. Kenapa Laman Impiana kata wajib. Ini kerana racun serangga ini mempunyai bau yang sedap dan menenangkan sebab diperbuat daripada limau.

BAHAN-BAHAN:
1 1/2 sudu kulit limau
2 cawan air panas
2-3 titis sabun castile (sabun berasaskan minyak)

CARA-CARA:
1. Campurkan kulit limau dan 2 cawan air paans ke dalam bekas kedap udara
2. Perap air rendaman kulit limau tadi selama 24 jam di kawasan yang mempunyai terik matahari
3. Setealh rendam 24 jam, tapiskan dan campur bersama beberapa titis sabun castile. Kalau tak ada, cecair pencuci pingganpun boleh
4. Masukkan dalam botol semburan dan sembur terus pada tanaman. Lebih berkesan jika disembur terus pada serangga perosak


Mei – Be Bold & Elegan

Cover kali ini agak misteri. Lari dari biasa dan out of box. Tidakan berani menggunakan rona gelap bagi persiapan hari raya merpakan satu eksperimen. Rona seperti kelabu dan putih menjadi pilihan dengan pencahayaan dramatik member kelainan untuk cover majalah IMPIANA. Ia juga memberi satu gaya praktikal bagai mereka yang meminati rona selamat bagi meraikan hari raya di samping menyambut kehadiran ramai pengunjung.

Di samping bermain dengan rona sedondon, teknik pencahayaan dramatik juga  menyerlahkan tekstur fabric dan material lain dalam sebuah ruang. Jadi kepelbagaian permukaan dan tekstur dalam diserlahkan dalam sebuah ruang dan mengejutkan pembaca dengan gaya dramatik seumpama ini.

Sebuah lokasi penempatan yang terbaik perlulah memiliki kawasan komuniti untuk aktiviti sihat. seperti di Alam Suria, Bandar Puncak Alam yang sedang berkembang pesat, kini berpeluang untuk menjalani kehidupan seharian yang lebih sihat. Dikelilingi persekitaran yang hijau dan menenangkan, Alam Suria IJM Land adalah projek perumahan yang direka khas dengan gabungan pelbagai tarikan unik seperti persekitaran yang berlatarkan tumbuh-tumbuhan dan kehijauan semula jadi, komuniti serantau yang berintegrasi serta berdekatan dengan lebuhrayalebuhraya utama seperti LATAR dan Guthrie Corridor. Kawasan ini juga amat berhampiran dengan kawasan komersial dan kawasan beriadah.

Bandar yang berlatarkan alam semula jadi ini membolehkan penduduk berehat dan beriadah bersama keluarga serta menyertai aktiviti-aktiviti komuniti bersama rakan-rakan atau jiran tetangga di pusat rekreasi Central Park. Pusat rekreasi Central Park IJM Land terletak di perbandaran yang terancang dan serba lengkap, ia meliputi kawasan rekreasi yang dibina khas untuk penduduk Bandar Puncak Alam. Pusat rekreasi Central Park ini membuktikan bahawa komitmen IJM Land sebagai pemaju bukan hanya untuk membina kawasan perumahan, tetapi juga sebuah komuniti. Pusat rekreasi yang baru dibina ini akan menjadi hab komuniti di mana penduduk dapat berkumpul dan berinteraksi bersama-sama dalam suasana yang tenang. Lebih daripada 500 pokok matang serta 1290 anak pokok yang ditanam di sekitar pusat rekreasi ini membolehkan pengunjung menikmati ketenangan dan menjalankan pelbagai aktiviti riadah seperti jogging, berbasikal, menikmati kicauan burung-burung, zumba, bermain layang-layang dan lain-lain. Dengan peruntukan sebanyak RM 5 juta, pusat rekreasi seluas 11 ekar yang berjaya disiapkan dalam tempoh setahun ini adalah mesra pengguna untuk golongan kurang upaya dengan adanya laluan kerusi roda yang disediakan di pusat rekreasi ini. Sempena pelancaran pusat rekreasi ini, kempen ‘Sustainable & Healthy Living’ anjuran IJM Land telah berjaya menarik lebih daripada 500 orang dari komuniti Alam Suria dan Puncak Alam. Pelancaran kempen ini turut meningkatkan kesedaran mengenai kepentingan mengamalkan gaya hidup yang sihat dan mampan melalui pelbagai aktiviti menarik yang telah diadakan, seperti upacara penanaman pokok sebagai simbolik bagi memperingati acara ini. Antara tetamu istimewa yang hadir ialah Yang Dipertua Majlis Daerah Kuala Selangor, Puan Rahilah Rahmat, yang turut merasmikan pelancaran kempen tersebut. “Kualiti hidup dan gaya hidup sihat merupakan aspek-aspek penting bagi penduduk yang tinggal di kawasan bandar yang sedang pesat membangun seperti di Bandar Puncak Alam.

Di samping memiliki kediaman yang selesa dan selamat, penduduk juga diberi peluang untuk beriadah dan melakukan aktiviti bersama keluarga. Saya ingin mengucapkan tahniah kepada IJM Land kerana telah berjaya membina Central Park, satu inisiatif yang cemerlang bagi menginspirasi penduduk untuk menjalani kehidupan yang aktif dan sihat di samping mengeratkan hubungan silaturrahim dengan jiran tetangga,” kata Puan Rahilah Rahmat. “Aktiviti penanaman pokok ini dapat mengindahkan lagi kawasan awam dan tanah-tanah yang terdapat di pusat bandar Puncak Alam bahkan ianya selari dalam mencapai sasaran yang telah ditetapkan di dalam Misi Pelan Strategik MDKS 2016-2020 iaitu menyediakan persekitaran “Perbandaran Yang Kondusif Bagi Pembangunan Ekonomi Hijau, Pemeliharaan Alam Sekitar, Warisan Sejarah Dan Kehidupan Berkualiti” demi kepentingan masyarakat.” kata Puan Rahilah Rahmat. Pada majlis pelancaran tersebut, tetamu-tetamu yang hadir turut berpeluang untuk menukar barang-barang yang boleh dikitar semula untuk mendapatkan pokok bunga. Mereka kemudiannya diberi tunjuk ajar untuk menanam semula pokok tersebut ke dalam pasu bunga. Mereka juga berpeluang menikmati jus kelapa segar untuk setiap item yang dibawa untuk dikitar semula. Antara acara-acara lain yang telah diadakan adalah kempen kitar semula, klinik sukan lasak untuk remaja dan pemeriksaan kesihatan percuma seperti tekanan darah, aras gula darah, kolesterol dan postur badan untuk penduduk-penduduk yang mementingkan kesihatan. Kanak-kanak juga dapat menikmati keseronokan dengan menyertai bengkel ‘dreamcatcher’ di mana mereka diajar untuk menghasilkan ‘dreamcatcher’ yang menarik dengan menggunakan plastik terpakai dan pinggan kertas. Mereka turut teruja dengan kehadiran badut yang menghasilkan pelbagai bentuk belon dan bermain layang-layang di samping dikelilingi belon buih besar yang memenuhi udara. Di auditorium, seniman jalanan atau „buskers‟, Anak Seni Warisan menghiburkan pengunjung dengan lagu-lagu yang menarik sepanjang acara tersebut berlangsung. Pusat rekreasi „Central Park‟ IJM Land yang berkeluasan 11 ekar telah direka dan dibina untuk memenuhi keperluan penduduk serta mempunyai pelbagai kemudahan seperti tempat permainan kanak-kanak, gelanggang luncur atau „skateboard park‟, gelanggang serbaguna, tempat duduk dan pondok rehat untuk menggalakkan kehidupan yang sihat dan menyeronokan. Tarikan utama pusat rekreasi ini adalah ‘amphitheater’ berkonsep ‘open-air’ atau tidak berbumbung yang direka khas bagi penduduk untuk berkumpul dan menjalankan aktiviti komuniti. Pusat rekreasi ini juga mempunyai sebuah gelanggang luncur yang pertama di Puncak Alam di mana peluncur dan penunggang basikal dapat menyerlahkan bakat mereka.

Pusat rekreasi Central Park IJM Land ini direka untuk memaksimakan penggunaan kawasan serta menggalakkan aktiviti luar selain dapat mewujudkan interaksi sosial yang erat antara penduduk. Dikelilingi kawasan perumahan teres yang siap bina dan pembangunan bertingkat tinggi yang bakal dibina, pusat rekreasi ini mempunyai laluan ke kawasan perumahan-perumahan dengan adanya laluan pejalan kaki yang menghubungkan 80 peratus penduduk dari kediaman mereka ke pusat rekreasi hanya mengambil masa dalam10 minit. “Dilancarkan pada tahun 2000, IJM Land telah menyerahkan lebih daripada 5,000 unit perumahan dan pusat komersial di Bandar Puncak Alam dengan keluasan 1,200 ekar. Apabila kawasan ini dibangunkan dengan sepenuhnya, bandar ini dijangka akan mempunyai 10,000 unit perumahan serta komersial. Projek ini dianggap sebagai pelaburan yang mampu mendatangkan keuntungan bagi pemilik-pemilik unit yang dapat kewujudan komuniti yang kondusif dengan kemudahan-kemudahan yang disediakan oleh IJM Land. Hari ini kami melakarkan satu lagi kejayaan bagi bandar ini. Hingga kini, IJM Land telah menghasilkan lebih daripada 77 ekar pusat rekreasi dan taman tasik dalam pembangunan perbandaran. Dengan pembinaan pusat rekreasi Central Park, penduduk kini dapat menikmati pelbagai kemudahan di pusat rekreasi ini yang mempunyai landskap hijau yang berdekatan dengan kediaman mereka untuk kehidupan yang lebih sihat,” kata Dato’ Hoo Kim See, Pengurus Besar Kanan (Wilayah Tengah) IJM Land. Sempena berlangsungnya acara perasmian tersebut, IJM Land juga secara rasminya melancarkan hartanah baru di Alam Suria iaitu rumah teres dua tingkat – Alam Suria Enclave Type B. Mereka yang berminat dengan projek rumah teres dan projek pangsapuri yang akan dibangunkan iaitu Duta Perintis serta kedai pejabat baru, Suria Central, juga dapat bertanya dengan lebih lanjut di acara berkenaan.

SERDANG – Jabatan Pertanian telah melarang penjualan produk lingkaran nyamuk berjenama Zenden Micro-Smoke dan Jianbao Mosquito Coil dari China di pasaran.

Ketua Pengarahnya, Datuk Jamal Harizan Yang Razali berkata, hal ini kerana produk-produk tersebut didapati tidak berdaftar secara sah dengan Lembaga Racun Makhluk Perosak (LRMP).

Beliau berkata, lingkaran nyamuk yang berdaftar di negara ini akan dinilai tahap keberkesanan, kesesuaian serta kesan sampingannya sebelum ia diluluskan untuk tujuan pemasaran.

“Mana-mana premis atau individu yang didapati menjual produk tersebut akan didakwa di bawah Seksyen 20 (3) Akta Racun Makhluk Perosak 1974 yang membawa hukuman penjara tiga tahun atau denda RM10,000 atau kedua-duanya.

“Bagi pengguna yang memiliki dan menggunakannya boleh didakwa di bawah Seksyen 53A(1)(A) akta yang sama dan jika disabit kesalahan akan dihukum penjara selama setahun atau denda RM10,000 atau kedua-duanya,” katanya kepada pemberita selepas majlis perasmian buku ringkasan ‘Maklumat Residu Racun Perosak Dalam Tanaman Makanan’ sempena Ekspo Pertanian Hortikultur dan Agropelancongan Malaysia 2018 (MAHA 2018) di sini, hari ini.

Jamal Harizan berkata, sebanyak 3,005 kotak lingkaran nyamuk tidak berdaftar dengan nilai RM5,700 telah dirampas oleh Unit Serbuan dan Penyiasatan, Bahagian Kawalan Racun Perosak dan Baja, Jabatan Pertanian menerusi operasi pada bulan Oktober lepas.

Katanya operasi ini akan diteruskan di seluruh negara terutamanya di kedai-kedai runcit bagi membanteras penggunaan produk beracun tidak berdaftar.

“Kami mendapati premis perniagaan runcit di sekitar negeri Perlis, Kedah, Pulau Pinang, Sabah dan Sarawak yang banyak menjual produk tersebut,” katanya.

Sementara itu, katanya lebih 30 jenis produk racun makhluk perosak telah dikenal pasti di seluruh negara yang tidak berdaftar dengan LRMP dan berada di pasaran sepanjang tahun ini menerusi operasi berterusan.

“Justeru, para pengguna perlu mengenal pasti produk-produk racun makhluk perosak di pasaran didaftarkan menerusi kod pendaftaran berlabel LRMP terdahulu sebelum membeli atau menggunakannya menerusi laman web Jabatan Pertanian http://www.doa.gov.my.

“Jika produk-produk tersebut tidak mempunyai label LRMP dan nombor pendaftaran, pengguna perlu melaporkannya kepada Jabatan Pertanian untuk tindakan selanjutnya bagi menjamin keselamatan pengguna,” katanya. – Bernama

Kemasan lantai jenama Cosentino yang menjadi pengeluar jubin marmar berkualiti tinggi baru melancarkan siri Ethereal serba baharu oleh Silestone

Koleksi di Malaysia, Cosentino bekerjasama dengan Melinda Looi; pereka fesyen dan  pengasas”ID yang dipesan lebih dahulu oleh Melinda Looi”, untuk berkongsi dan memberi inspirasi cara untuk menggabungkan gaya mampan ini. Permukaan yang diilhamkan marmar ke dalam kemasan rumah setiap hari. Untuk menunjukkan cara menggabungkan empat warna baharu koleksi yang menampilkan Ethereal Dusk, Ethereal Haze, Ethereal Glow dan Ethereal Noctis, ke dalam rumah sendiri.

Cosentino menganjurkan acara penggayaan dalaman maya interaktif untuk tetamu jemputan tentang tip dan cara yang berguna untuk menggayakan kediaman mereka sambil mengekalkan rasa personaliti. Dihoskan secara maya, penggayaan dalaman dihadiri tetamu jemputan seperti model dan influencer, Venice Min dan usahawan serta pengasas bersama barang kemas Bowerhaus, Elizabeth Lee.

Tetamu yang hadir sesi eksklusif bersama Melinda Looi, yang berkongsi petua peribadinya dan kepakaran reka bentuk tentang cara menggabungkan koleksi Ethereal by Silestone dengan personaliti yang berbeza dan gaya. Petua reka bentuk dalaman beliau termasuk mewujudkan suasana yang bertenaga untuk individu yang meriah menyusun persekitaran artistik untuk orang yang kreatif, dan daripada mencipta ruang yang anggun dan bersih untuk minimalis memperkenalkan reka bentuk yang bergaya dan elegan untuk individu yang lebih suka reka bentuk abadi yang boleh tahan lama.

Untuk membantu penontonnya membayangkan dengan lebih baik idea reka bentuk dalaman yang dipaparkan koleksi Ethereal by Silestone, Melinda Looi menunjukkan inspirasi reka bentuk dalaman, idea dan bahan melalui papan mood.

“Setiap rumah harus mencerminkan keperibadian individu kerana di situlah mereka menghabiskan sebahagian besar daripada masa mereka. Untuk menjadikan ruang rumah yang mesra dan mencerminkan keperibadian mereka amat penting untuk melabur dalam permukaan yang betul yang bergaya dan mampan, serta boleh disesuaikan dengan mudah pada ruang kediaman pemilik rumah yang mempunyai pengalaman yang diingini. Ethereal oleh Silestone adalah koleksi adalah terbaik,” kata Melinda Looi.

Semasa acara maya tersebut, Cosentino turut mempamerkan video kempen avant-garde global bertajuk “The Metamorphosis” menampilkan usahawan dan ikon fesyen antarabangsa, Cindy Crawford. “The Metamorfosis” berfungsi sebagai alegori peralihan Silestone sendiri dan kerja untuk menjadi inovatif dan revolusioner yang ditunjukkan melalui teknologi HybriQ+ yang mampan yang membentuk Ethereal oleh permukaan Silestone. Kempen ini juga mempamerkan cara Cosentino berkaitan dengan alam semula jadi sebagainya bintang utara memberi inspirasi kepada perubahan dari dalam.

“Di Cosentino, kami sentiasa berusaha untuk menjadi peneraju dalam inovasi, kemampanan dan pedalaman serta pembekal untuk penyelesaian reka bentuk yang menawarkan permukaan yang cantik dan berfungsi dengan citarasa yang abadi. Di peringkat global kami teruja untuk bekerjasama dengan ikon fesyen antarabangsa, Cindy Crawford, untuk memperkenalkan Ethereal oleh koleksi Silestone. Di Malaysia, kami sangat teruja untuk bekerjasama dengan bintang tempatan iaitu Melinda Looi, yang berkongsi nilai inovasi dan kemampanan yang sama seperti Cosentino dan kami berharap bahawa ini akan mencetuskan idea inspirasi reka bentuk yang menampilkan koleksi Ethereal by Silestone di kalangan Rakyat Malaysia,” kata Iván Capelo, Pengurus Besar Cosentino Malaysia.

Petua Dalaman oleh Melinda Looi yang menampilkan Ethereal oleh koleksi Silestone

“Sama seperti fesyen yang menampilkan gabungan bahan, anda sentiasa boleh memasukkan gaya yang berbeza dan elemen ke dalam pakaian untuk mencipta lebih banyak tekstur, dan reka bentuk dalaman adalah sama. Anda boleh sentiasa
menampilkan gabungan permukaan yang berbeza, seperti warna yang berbeza daripada Ethereal oleh Silestone.

Koleksi untuk inspirasi reka bentuk dalaman,” – Melinda Looi
“The Artist” menampilkan gabungan kedua-dua permukaan Ethereal Dusk dan Ethereal Haze. Idea di sebalik gabungannya adalah untuk mencipta semula rasa rumah yang terasa seperti muzium” – Melinda Looi

“The Sophisticated” menampilkan gabungan kedua-dua permukaan Ethereal Glow dan Ethereal Noctis yang memancarkan reka bentuk moden dan abadi. Oleh kerana Ethereal Noctis mempunyai kecerunan kelabu dan lebih semula jadi nada, ia boleh mencipta dalaman yang sangat moden dan minimalis. Anda juga boleh memasukkan perabot hitam ke dalam reka bentuk rumah untuk memberikan rasa yang canggih.” – Melinda Looi